South West Communists - An Forth Vretennek dhe Socyalyth\nAn Forth Vretennek dhe Socyalyth\nYma towl a'n Party Kesunyans y’n scryven "An Forth Vretennek dhe Socyalyth" (Britain’s Road to Socialism).\nWhy a yl redya oll an scyrven yn un glyckya war an ymach awartha.\nY'n scryven-ma, an Party Kesunyans a wra presentya an wolok-ma:\nCaptaloryeth yu system a dhrogusadow, usy ow creatya terstuth ha dyhevelepter ha podrethres ha poder a'n omgelgh ha bresel; ha nag yu hy gallosek man dhe dhesmygy an caletterow selvenek a'n bobel.\nAn corforethow a gapytaloyeth monopolek, ha jyn an stat yu mur dhe les dhedha, yu acombrynsys bras dhe avonsya a bup torn; erbysyk hag a gowethas hag a wonysegeth ha polytycal.\nSocyaleth yu yn unyk an composter a gowethas dhe brofya an possybylta dhe desmygy caletterow an bobel, yn condycyons a rythsys an den/benen unyk ha'n bobel kemyn.\nDre reson yma dhe les a'n rencas lafur an moyha dydro ha desempys, dhe gowlres an capytaloryeth, ha dhe'n arlehe gans cowethas socyalyth, gwayn an rencas lafur aga honen represent gwayn oll an socyety.\nYn Breten Vur, yma'n possybylta dhe sewya towl erbysyk ha polytycal ken maner, a chalynj hag a feth wosteweth an rencas rewlyans.\nYn arbennek, ny a yl drehevel kefrysyans democratek an bobel, hembrynkys gans an muvyans lafur, rag omlath rak towlen gledhek a bolycys, a wra troghow y'n rychys ha gallus an dus capytaystek.\nDrehedhes gallus an stat, hag yspoyntegy an chons a gorth-wheldro, a wra formya an condycyons may hallen-ny dystryppya capytaloryeth yn tyen, ha may hallen-ny settya an fundacyon rak termyn a dhe cosel ha democratek yn Breten Vur kefrysek ha socyalyth.\nSocyety socyalyth a yl drehevel ena mayth yu synsys rychys ha gallus yn kemyn, ha usyes yn forth towlys rak omlowenhe oll an bobel, gans an rencas lafur hag aga howethas yn un rythhe an bobel yn jeneral a bup form a dhrogusadow hag compressans.\nCowldhyswryans an Emproryeth Vretenek – an practys a dhrogusadow ha gallus capytalystek monopolek yn leow erel a'n bys – yu gevran an brassa a yllyn-ny gwrythyl dhe rythheans an bobel ha les socyalyeth.\nRes yu dhyn Party Kesunyans obery gans gallus bras, mar qura an Forth Vretenek dhe Socyalyeth soweny dre dhyscas, dre omlath polytycal an rencas lafur.\nYma an dowlen-ma grondys y'n studhyansow ha dyelvennens hag arvrusyanas a gwryryoneth ha plegyansow ha strummansow. Yth yu hy porpos bos ledyer dhe wryans, nag yu dargan pollansek po glasbrynt dogmatek. Yth yu towlen vew a dhysplegya dhe vos assayes hep hedhy yn practys, hag arvrusyes arta herwyth skyans prenys.\nDres puptra, yma Marxystyon owth ynny rythheans an rencas lafur ha'n bobel a yl drehedhes yn unyk gans gwryans an rencas lafur ha’n bobel y honen. Den vyth a yl constryna rythsys dyworth le yn mes po awartha – res yu dhe vrassa ran an bobel omlath ragtho ha gwaynya.\nBack to Britain's Road to Socialism


Kleves - Wikipedia\nkudyn yeghes, anomaly, biological process, kleves, kleves\nMaynor kawsya kleves\nHwithra perthyer yn aneller tank\nKleves po studh medhegel yw studh anyagh may hwer neppyth drog dhe'n korf denel po brys. Klevesow a yll kawsya payn, rannow a'n korf dhe lettya oberi an fordh ewn, po mernans. An ger kleves treweythyow a gomprehend:\nrannow a'n korf bos shyndys,\nlettys yw re a allasow an korf,\nkudynnow po syndromow medhegel,\nklevesansow gans korrorganedhow kepar ha bakteria po virusys,\nomgleves anyagh, kepar ha godhevel payn po omglewes tomm (gelwys arwodhow),\nshapys anusadow a rannow korf.\n5 Rol a glevesow gans henwyn Kernewek\nSkilys[golegi | pennfenten]\nY hyllir lies tra kawsya kleves. Treweythyow bakteria a dheu a ji a'n korf dre voos, dhowr po ayr. Y hyllir nebonan bos klevesys gans maynoryon kepar ha bakteria, virysys po fongow. Ynwedh, kawsys yw kleves dre voos drog po koth a gomprehend bakteria hag erel. Treweythyow an bakteria a askor kymygennow po gwenennyow a gaws an kleves.\nOnan a'n skilys moyha kemmyn a gleves yw yeghesweyth drog ha fowt a dhowr glan. Re glevesow merwel kepar ha malaria yn ranndiryow trovannel an bys yw lesys gans moskito. Enevales a leskleves yw henwys vektors. Yma lies vektow, ow komprehendya bulhornes, torak ha hwann.\nGenys yw nebes gans klevesow genynnek. An re ma yw klevesow drefen kamm po treylyans yn DNA an person. Ensampel a dreylyans yn DNA yw kanker. Bewa po oberi yn kerghynnedh anyagh ynwedh a yll kawsya klevesow. Klevesow yw moy kemmyn yn hen dus.\nDyghtyansow[golegi | pennfenten]\nGweresys yw nebes klevesow gans medhegnethow. Yn fenowgh gwellhes yw klevesans gans gorthviotigow, mes defens gans an bakteria yw kudyn usi owth ynkressya. Gweresys yw nebes klevesow gans leuvvedhegneth, mes ny yllir gweres pub kleves gans medhegneth po leuvvedhegneth. Res yw dyghtya nebes klevesow dres bewnans oll, hemm yw, klevesow anhedhek (Sowsnek - chronic, po ow turya rag hir) yns i. Ensampel a gleves anhedhek yw kleves melys. Y hyllir dyghtya arwodhyow kleves melys mes ny yllir bos delivrys dhyworto. Tus a dhyght klevesow dell yw usys yw gelwys medhogyon.\nLestans[golegi | pennfenten]\nPrevys yw pobel rag nebes klevesow hag yw kemmyn po pur dhrog ha na dhiskwedh arwodhow hogen. Mars yw kevys an klevesow ma a-varr, y hyllir aga dyghtya kyns i dhe gawsya kudynnow. Ensampel via previ benen rag kanker an konna brys (cervix) gans prov. Mars yw an kanker diskudhys a-varr, y hyllir y yaghhe. Mars yw kevys diwettha, mernans yw an sewyans dell yw usys.\nEnsampel aral yw immunheans. An tybyans yw dhe wul an korf parys rag kleves. An korf a'n jeves y dhefens y honan erbynn klevsow henwys an kevreyth immun. Gnas arbennek an kevreyth immun yw y allos dhe berthi kov klevesow. Mars yw person klav ha yaghhe, an kevreyth immun a wra stoff henwys gorthkorfow a omladh an kleves mar dheu arta dhe'n person.\nAn gorthkorf yw komparek dhe unn kleves yn unnik. Ensampel yw an brygh rudh kawsys gans virus. Furv klor a'n virus yw res dhe'n person (flogh dell yw usys) nag o klav gans an brygh rudh bythkweth. Hemm a gaws an kevreyth immun dhe askorra gorthkorfow er y bynn. Mar hwra an keth person kestava an keth virus y'n termyn a dheu, kevreyth immun an person a vynn perthi kov hag omladh an virus.\nRag difresyans dhe vos dhe les:\nRes yw diskudha ha lettya an kleves a-varr.\nAn kleves a dal bod kemmyn po es y aswon.\nY tal dhe’n prov rag an kleves bos es, oberi pup kentel heb pystiga tus.\nAn kowethas yw adhyskys ha gallos aswon an arwodhow moyha kemmyn rag nebes klevesow.\nY tal dhe’n dyghtyans rag an kleves bos saw hag es y gavos.\nEpidemionieth[golegi | pennfenten]\nEpidemionieth yw an studhyans a skilys klevesow. Nebes klevesow yw moy kemmyn rag pobel gans gnasow kemmyn, avel devedhyansow doroniethel po socyologiethek hevelep, boos po kenedhlogeth. Heb hwithrans epidemionethel da, nebes klevesow a yll bos kales dhe dhiskudha ha henwel. Possybyl yw dhe gemyska dew gleves. Ytho epidemionieth yw pur bosek rag konvedhes fatel yllir agan gwitha erbynn virusys, gwenonnow ha bakteria.\nAn person aswonys avel tas epidemionieth yw Archibald Leman Cochrane CBE (12 Genver 1909 – 18 Metheven 1988). Genys veu gans porfyria, kleves genynnek. Ev a wrug hwithrans a-dro dh’y deylu rag konvedhes dhyworth py skorren y teuth.\nRol a glevesow gans henwyn Kernewek[golegi | pennfenten]\nAcne Kuriegi Genynnek\nAIDS Syndrom Immunodifyk Akwirys Virus\nAnthrax Anthraks Bakteriom\nBeriberi Beriberi Fowt a vitamyn B2\nBubonic plague Pla bubonek Bakteriom\nCerebral palsy Palsi a’n ympynnyon Damach dhe’n ympynnyon\nChickenpox Brygh yar Virus\nCholera Terthen skit Bakterium\nCirrhosis Kaletter an avi Goreva\nCold (Coryza) Anwos Virus\nCovid 19 Kurungylgh 19 Virus\nDiabetes Kleves melys Fowt askorrans insulin y'n pankreas\nDiphtheria Diftheria Bakteriom\nEpilepsy Epilepsi Anwodhevys\nGerman measles Brygh Almayn (rubella) Virus\nGoitre Hwedh lonk Fowt a thyroksin\nGonorrhoea Hasliv Bakteriom\nHeart disease Kleves an golon Bewedh\nHepatitis Kleves avi Virus\nInfluenza Flou Virus\nJaundice Kleves melyn Nivelyow ughel a vilirubin\nLeprosy Klavor Bakteriom\nMalaria Malaria Teurogen (parasite)\nMeasles Brygh rudh Virus\nMumps Penn sagh Virus\nPleurisy Kennen skevens Virus\nPneumonia Niwmonia Virus\nPolio Palsi fleghes Virus\nPorphyria Porfyria Genynnek\nRickets Legh Fowt a vitamyn D\nScarlet fever Kleves kogh Bakteriom\nSchizophrenia Skitsofrenia Genynnek?\nScurvy Kragh Fowt a vitamyn C\nShingles Eresas Virus\nSmallpox Brygh Virus (Diwreydhys)\nSyphilis Pockys Frynk Bakteriom\nTetanus Genbalsi Bakteriom\nThrush Kann Fong\nTyphoid Tarthen vrith Bakteriom\nWhooping cough Pes garm Bakteriom\nYellow fever Tarthen velyn Virus drefen brath moskito\nSkeusen a omsettyans epileptek\nEskisyow arbennek dhe weres flogh gans palsi a'n ympynnyon\nAn hwedh y'n lonk hag a dheskrif an kleves\nThiamin po Vitamyn B1\nArwodh a gragh - kudyn gans an kigyow dens\nArwodh a legh - garrow plegys\nBenen gans an kleves melys a omskit\nMowes gans brygh yn Bangladesh yn 1973\nArwodh apert an brygh yar\nMaurice Hillman a dhisplegyas an bryghlin brygh rudh\nArwodh an brygh Almayn (le rudh yw brygh an brygh Almayn ages an brygh rudh)\nAn boghow rudh yw arwodh a'n kleves kogh\nFlogh gans an penn sagh\nFlogh gans an pes garm ow pasa\nOnan a arwodhow anthraks - pystik war an groghen\nBothellow an virus herpes zoster\nKann an taves\nGlosow an keher drefen genbalsi\nAn bakteriom Treponema pallidum a gaws pockys Frynk\nGorthbiotigow a janjyas dyghtyans an hasliv y'n 1940ow\nFlogh ow kavos bryghlin der anow erbynn palsi fleghes\nDiwla difurvys gans an klavor\nMyghtern Jory III a wodhevas gans porfyria\nProv rag Kurungylgh 19\nRhinovirus denel, hag a gaws anwos\nArhwilyans ow tiskwedhes toll y'n skevens drefen niwmonia\nKennen skevens yw fagel an spas plewrek\nGorher strolyek dres an kilwagrennow drefen diftheria\nBryghlin der anow an darthen vrith\nLagas melyn, arwodh a hepatitis\nMedhegva SIA (AIDS) yn Nepal\nMoskito Anopheles, skila malaria\nLesans an Pla Du y'n 1300ow\nAn moskito Aedes a lesa an darthen velyn\nKuriegi war groghrn maw 18 bloodh\nSkeusen a gleves an golon\nPellenigow a dhrogg gorthsykotek\nDiwettha golegyans an folen ma a veu an 25 Metheven 2022, dhe 09:56.


Doesedh - Howling Pixel\nDosedh poblans yw an niver a dus yn enep a vyns sertan. Rag ensampel, yma 10,364,388 a dus ow triga yn Pow Belg, unn wlas a 30,528 km². Ytho, dosedh Pow Belg yw 339 triger rag pub kilometer pedrek.\nMappa a dhosedh poblans an bes, 1994.\nAlmayn (Almaynek: Deutschland) yw repoblek kesunys yn Howlsedhes Europa. Yma dhodho amal gans Denmark y'n kledh, gans Pow Chek ha Poloni y'n howldrevel, an Swistir hag Awstri y'n deghow, ha Pow Frynk, Luksembourg, Pow Belg ha'n Iseldiryow y'n howlsedhes. Berlin yw an bennsita.\nAswonnys avel tavosow ranndiryel yw Danek, Sorbek, Romek ha Frisek. An Unyans Europek re aswonnis Is-Almaynek (Plattdeutsch) ynwedh.\nArmeni (yn Armynek, Հայաստան Hayastan, Հայք Hayq) yw gwlas yn Europa.\nEjyp yw stat yn Kledhbarth Afrika, ynter Ysrael ha Konna Gasa y'n Est, Lybi y'n West, ha Soudan y'n Soth.\nRepoblek Estoni yw stat yn kledhbarth Europa, ryb an Mor Baltek.\nKembra (Kembrek: Cymru) yw unn a'n powyow Keltek. Rann yw a'n Rywvaneth Unys. Pow Sows yw y gentrevek unnik, mes yn ogas yma Wordhen, Kernow, Alban, hag Ynys Manow (powyow keltek erell) a-dreus Mor Wordhon, an Mor Keltek, po Mor Havren.\nKembra yw konna-tir menydhek yn Howlsedhes Breten Veur. Glow hag owr o poesek yn erbysieth Pow Kembra seulajydh, mes yma an balyow ow nagha a-dhia an blydhynyow 1970.\nHanow usys treweythyow rag an pow yw Prynseth Kembra (Tywysogaeth Cymru yn Kembrek, Principality of Wales yn Sowsnek), mes nyns eus gans Pryns Kembra gweythres marnas arwoedhek yn governans an pow.\nYma omrewl finwedhys dhe'n pow a-dhia 1999, pan omguntellas Kuntelles Kenedhlek Kembra yn Kardydh wostalleth.\nAbertawe ha Kasnowydh yw an trevow chyf wosa an benncita. Trevek ha diwysyansek yw glynnow Deghow Kembra, mes nyns eus poblans meur yn menydhyow Kres ha Gogledh Kembra.\nAn Normanyon a dryghas Kembra dre nebes tonnow, ha'n diwettha yn 1282. Rebellyans Owain Glyndŵr a-dhia 1400 bys 1409 a dhaswrug prynseth anserghek dres termyn. Yn 1536, Kembra a dheuth ha bos rann a Ruwvaneth Pow Sows.\nLoundres (Sowsnek: London) yw penncita Pow Sows ha'n Ruwvaneth Unys. Yma moy es 7 milvil a dus ow triga yn Loundres Brassa. Fondys yn termyn an Emperoureth Romanek avel Londinium, y teuth an sita ha bos kres an Emperoureth Predennek ha chyf jynn a arghans, gwlasegeth, an artys ha gin yn Breten Veur. Yma Sita Westminster ha Sita Loundres ow kul rann a Loundres arnowydh.\nPennsylvani (yn Sowsnek, Pennsylvania) yw stat yn Statys Unys Amerika. Trevesigeth an Grenoryon Sowsnek ha Kembrek o hi a-ji dhe'n Emperoureth Bredennek.\nHenedh trevesigoryon almaynek a-dro dhe Evrek a gows hwath Pennsylvaynek, taves germanek unnik dhe Amerika Gledh.\nPortyngal yw repoblek yn howlsedhes Europa, war gonna-tir Iberi.\nPow Finn yw stat yn Kledhbarth Europa, ryb an Mor Baltek ynter Skandinavi ha Russi. Dres niver a gansblydhynyow, Pow Finn o rann a'n Rywvaneth Swedek; mes wosa an breseli Napoleonek y teuth ev ha bos Dugeth a Russi. Repoblek anserghek yw ev a-dhia dermyn an Domhwelans Russek.\nPow Frynk yw repoblek yn howlsedhes Europa. Yma rannow a Bow Frynk yn Mor Karib, yn Amerika Dheghow, hag yn ynys afrikanek y'n Keynvor Eyndek ynwedh. Stat esel a'n Unyans Europek ha'n Kenedhlow Unys yw hi. Frynkek yw an yeth soedhogel unnik. François Hollande yw Lywydh an Repoblek. An mona kemmyn yw an euro. Yn 2014, yth esa poblans a 63,929,000 a drigoryon y'n gwlas (66,616,416 ow komprehendya an ranndiryow tramor).\nPow Sows (Sowsnek: England) yw unn a vroyow an Ruwvaneth Unys, war enys Breten Veur. Yma hanow an pow ow talleth gans an sowson, tus ermanek a dheuth y'n pow ma wosa eskerdh an Romanyon yn 410. Yma ganso nebes 50 milvil a drigoryon. An pennsita ha sita brassa yw Loundres. Dowr Humbyr a dreus an pow hag a dhiberth an North a'n Soth. Dowr Havren ha Dowr Tavoes yw diw avon vras arall.\nYma 38 konteth hengovek yn Pow Sows. An or howlsedhes Pow Sows yw avon Tamar.\nPow Sows o gwlaskor unnik a-dhia dermyn Athelstan bys yn 1707, pan unyas ev dhe Alban.\nRussi yw gwlas pur veur – an brassa y'n bys ma – yn Howldrevel Europa ha Gogledh Asi. A-dhia 1922 bys 1991, Russi o an kreffa repoblek y'n UBSS. Russi arnowydh yw kesunyans a rannvroyow, repoblegow omrewlys, h.e.\nAn gwlasow a-dro dhe Russi yw: Norgagh, Pow Finn; Estoni, Letoni, Lithywani, Poloni, Belarous, Ukrayn; Georgi, Aserbayjan; Kasaghstan, Mongoli, ha China (RWC). Yma amal russek a-dreus an mor a Nihon ha'n Statys Unys. Rannvro Kaliningrad usi pell a remenant Russi ryb an Mor Baltek yntra Lithywani ha Poloni.\nVladimir Poutin a sywyas Dmitrij Medvedev avel lywydh Russi yn 2012. Medvedev a veu pennmenyster.\nSpayn (Spaynek ha Galijek: Reino de España; Katalanek: Regne d'Espanya; Baskek: Espainiako Erresuma; Asturyek: Reinu d'España; Aragonek: Reino d'Espanya) yw rywvaneth werinel yn Howlsedhes Europa, yntra Pow Frynk ha Portyngal war gonna-tir Iberi. Andorra ha Jybraltar yw hy hentrevigyon ynwedh. Yma sitys Ceuta ha Melilla, war vorrep Marokk, ow perghenn dhe Spayn, ha'n ynysek Canarias yn kres Keynvor Iwerydh.\nYma 94,882,000 a vughes y'n Statys Unys, herwydh Asrann Agrikoleth an SU.Yma 50 stat (pow) y'n Statys Unys, unn ranndir a-barth an bennsita, ha niver a bowyow enesek tramor.\nSwedherwyk yw ruwvaneth yn kledhbarth Europa yntra Norgagh ha Pow Finn war an konna-tir skandinavek. Yma Denmark a-dreus an Skaggerak.\nTurki yw repoblek yn Asi west hag Europa soth-est. A-dro dhedhi yma Syri, Irak, Iran, Aserbayjan, Armeni, Pow Grousi, Bulgari ha Pow Grek. Kyproes usi ogas a-dreus rann a'n mor.


Gorseth Kernow - The Gorseth of Cornwall: Jowan an Cleth - John Bolitho\nJowan an Cleth - John Bolitho\nYth yu moy es pymp bledhen warn ugans lemmyn aban wrugevy omvetya y’n kensa gans Jowan, ha dhe'n prys-na yth esa ef, del o usys pupprys yn y dermyn yn Kernow, ow cul neppyth abarth an vro a gara ef kemmys.\nMes nyns yu hemma ystory a vewnans Jowan – yma lyes a yl gul an oberen-ma lyesgwyth gwell es del allaf-vy – an re-ma yu ow frederow a-dro dhe’n den del a’n aswonaf dres an bledhynyow-ma. Pan wrugevy dos erbyn Jowan y’n kensa, ef o esel an bagas donsya ‘Cam Kernewek’, hag a-dhesempes wosa agan bos comendys an yl dh’y gyla, my a alsa gweles bos omma den a wrussa dos ha bos coweth cref dhym dres remenant a’m bewnans. Y vaner o cosel, hegar ha cuf, del vu pupprys dres an 25 bledhen-na re’n aswonnas. Bythqueth ny wrugevy gweles Jowan dhe dhos ha bos dystemprys –fors pynag a ve an treveth – pupprys ef a wrussa omsynsy cosel ha compes, neppyth y coth dhym dysky kens bos re dhewedhes! Mars esa cudyn hag ef Barth Mur, my a wrussa pellgewsel orto tre po dos er y byn yn cuntellyans Consel an Orseth, ha pupprys ef a wrussa goslowes orthyf hag orth ow hudyn, ha wosa tam preder, ry dhym gorthyp a wothfef bos an huny a yllyn-vy trestya hag a wrussa ow servya gwell es henna a ve res dhym gans nebonen aral.\nJowan Bolitho dhe'n Degol Kernewek,\nMoonta,�S Australya�yn 2003\n[a-gleth] Avysyans Gorseth Dhe Benennys, Aberfal yn 2002 [a-dhyghow] Jenner Pens-Cansbloth Solempnytys: Jowan Bolitho/ Jowan an Cleth gans Donald Rawe/Scryfer Lanwednoc yn Corflan Sen Uny, Lelant rag an solempnyta�ow corra-garlont.\nYn kever y ober abarth Kernow, ple a allaf-vy dalleth? Wel, mars esa neb cowethas, bagas po bush a dus ow cul neppyth dhe scodhya Kernow ha’y fobel, my a yl meughya bos hanow Jowan ena yn mysk an re erel. Ef o scodhyer cref a Kescusulyans Kernow hag a ve sysnsys dywwyth an vledhen dhe Borth Peran, hag yn un sewya hemma ef a dheth ha bos esel an Cowethas Lyen Kernewek, Cowethas Ylow Kernewek ha’n Bagas Selrethek Kernewek. Ef o esel a CoBER, - an Buro Kernewek rag Kescowethyans Europek, hag ef yu recordyes avel an kensa den dhe gewsel Kernewek dhe’n Seneth Eurpoek yn Strasbourg. Ynweth gans y lef cana teg, ef a ganas war an Garrek Los a-dal Marghas Yow an trelyans Kernewek an Antem Europek.\nScuesen�Jowan Bolitho yn Lowarthow Ballarat Losowek, Austrayla gans gravyans Bob Hawke dyeskynyas Kernewek a vry aral.\nMar nyns yu hemma lowr, ef o esel bewnans a Vebyon Kernow, hag yndan aga baner a dheth ha bos esel Consel an Randyr Kernow Cleth hag esel Consel an Dre Bud/Strasneth. Ha nyns o y ober na y felshyp strothys dhe Gernow. Ef o murgerys y’n Statys Unys ha kens oll Australy, le may whruge vysytya dywwyth ha le mayth ova dewysys avel Tasek an Cowethas Kernewek a Vyctorya.\nNyns yns an re-ma marnas nebes geryow dhe dhysquedhes ass o Jowan cref yn y omglewansow abarth Kernow mes whath jentyl y’n maner a wrussa aga helghya.\nNy allaf-vy leverel marnas, “Mur ras Jowan a buptra a wrussta gul rag Kernow. Re gusky lemmyn yn cres.”\nTewennow (Rod Lyon)\nGorseth Kernow 75ans Lanstefan, 2003. Dyworth an cleth;\nBarth Mur, Rod Lyon/Tewennow: Cannas Barth Mur, Vanessa Beeman/Gwenenen; An Archdderwydd ha'n Dyllajow Mestres, dyworth Kembrey ha'n�Barth Mur dysempys kens,�Jowan Bolitho/Jowan an Cleth.\nDehwel dhe folen 'Dynargh - Newodhow'\nWeb design and logo copyright © 2001, 2002\nneshaverWeb site maintained 2004-2005 Rob Follett Computer Services


Compare Bible readings for 2 Korinth 8 in the ABK and the RSV - Bible Society\n2 Korinth8 ABK\n8Ny lavarav hemma avel arghadow, mes yth esov vy ow previ gwiryonses agas kerensa dre dhiwysygneth re erell. 9Rag hwi a aswonn gras agan Arloedh Yesu Krist, y vos ev gyllys boghosek a-barth dhywgh, kynth o rych, mayth ewgh hwi ha bos rych der y voghosogneth. 10Hag y'n mater ma kusul a rov vy: rag y telledh hemma dhywgh, neb a dhallathas y wul mes ynwedh mynnes y wul, nans yw blydhen; 11lemmyn ynwedh kowlwul an ober, ena kepar dell yw freth agas mynnas, yn kettella bedhes kowlwrys herwydh agas pygans. 12Rag mars usi an frethter ena seulabrys, kemmeradow yw herwydh pygans den, a-der herwydh an pyth nag eus ganso. 13Ny vynnav vy may fo difresyans dhe re erell ha hwi yn esow,8:13 Re a'n treylyansow a dhalleth gwers 14 omma. mes may fo ranna ewn 14y'n tor' ma, agas palster hwi ow provia rag aga esow i, ha may provio aga lanwes i rag agas esow hwi, yndella may fo ranna ewn; 15dell yw skrifys,


Jynn-Tenna Ethen - Wikipedia\nJynn-tenna ethen gans John Fowler & Co - merkywegh an drom-stumma a-woles dhe'n kalter eus devnydhyes rag owth aras.\nJynn-tenna ethen yw jynn-ethen omlewyes eus devnydhyes dhe waya beghow poos war fordhow, dhe aras gwelyow po dhe brovia power orth tyller dewisys. Treweythyow yth yns i henwys lokomotyvyow fordh awos aga bos jynnow-ethen a bon war fordhow.\nDell yw usys, meur, krev ha nerthek yw jynnow-tenna ethen, mes yth yns i poos, lent ha kales dh'aga lewa ynwedh. Byttegyns, i a wellhas ammeth ha halyans fordh dhe dermyn pan an unn ken dewis avel pennwayor o an margh-tenna.\nNyns esa jynnow-tenna ethen desedhys dhe dreusi dor medhel po poos, ytho aga devnydh ammethek o po "war an grugys" - ow ri power dhe jynnweyth ammeth gans ow tevnydhya grugysyow ledher didorr eus drivyes gans an ros-momentom - po avel koplow, ow tenna toul war fun a-dhyworth unn amal an gwel dhe'n aral. Byttegyns, ple'th alowas studhyow an gweres, yth esa halya didro an toulys gwell - yn Amerika, hemma a ledyas dhe dhisplegyans an traktor-ethen.\nNyns eus jynnow-tenna ethen devnydhyes rag ober namoy. Mes yma lower a ensamplys gwithys yn Breten ha tramor.\nDiwettha golegyans an folen ma a veu an 16 Genver 2020, dhe 20:23.


Compare Bible readings for Nehemia 3 in the ABK and the RSV - Bible Society\nHenwyn an Weythoryon\n1Ena Elyashib an arghoferyas ha'y vreder an oferysi a dhallathas oberi hag i a dhrehevis Yet an Deves. I a's sakras hag a dhesedhas hy darasow; ha bys yn Tour an Kans, i a's sakras, bys yn Tour Hananel. 2Ha nessa dhodho, gwer Yeriko a dhrehevis. Ha nessa dhodho, Zakkur mab Imri a dhrehevis.\n3Yet an Puskes a veu dastrehevys gans mebyon Hassenaa a worras ynwedh hy jistys ha desedha hy darasow, hy ebilyer, ha'y barrys. 4Nessa dhedha Meremoth mab Uria mab Hakkos a wrug ewnheansow. Ha nessa dhedha Meshullam mab Berekia mab Meshezabel a wrug ewnheansow. Ha nessa dhodho Sadok mab Baana a wrug ewnheansow. 5Nessa dhedha an Tekoysi a wrug ewnheansow; mes ny worras aga ugheloryon aga diwskoedh dhe ober aga mestrysi.\n6An Yet Koth3:6 An Yet Koth: Po Yet an Yeshana. a veu ewnhes gans Yoyada mab Paseagh ha Meshullam mab Besodia. I a worras hy jistys ha desedha hy darasow, hy ebilyer, ha'y barrys. 7Nessa dhedha ewnheansow a veu gwrys gans Melatia an Gibeonyas ha Yadon an Meronothyas war-barth ha gwer Gibeon ha gwer Mispa, esa yn-dann arloettes governour an rannvro Dres-an-Avon. 8Nessa dhodho Uzziel mab Harhaya, onan a'n owroryon, ha nessa dhodho Hanania, onan a gemmyskoryon oynment, a wrug ewnheansow. I a dhaswrug Yerusalem bys y'n Fos Ledan. 9Nessa dhedha Refaya mab Hur, rewler a hanter-ranndir a Yerusalem, a wrug ewnheansow. 10Ha nessa dhodho, Yedaya, mab Harumaf, a wrug ewnheansow a-dal y ji; ha Hattush mab Hashabneya a wrug ewnheansow nessa dhodho. 11Malkia mab Harim ha Hasshub mab Pahath-moab a ewnhas tregh arall ha Tour an Fornow. 12Nessa dhodho, Shallum mab Hallohesh, rewler a hanter ranndir Yerusalem, a wrug ewnheansow gans gweres y vyrghes.\n13Yet an Nans a veu ewnhes gans Hanun ha trigoryon Zanoagh. I a's dastrehevis ha desedha hy darasow, hy ebilyer, ha'y barrys. Ynwedh i a ewnhas mil gevelin a'n fos bys yn Yet an Kawgh.\n14Yet an Kawgh a veu ewnhes gans Malkia, mab Rekab, an rewler a ranndir Beth-hakkerem. Ev a's dastrehevis ha desedha hy darasow, hy ebilyer, ha'y barrys.\n15Yet an Fenten a veu ewnhes gans Shallun mab Kol-hoze, an rewler a ranndir Mispa. Ev a's dastrehevis, hy hudha, ha desedha hy darasow, hy ebilyer, ha'y barrys. Ynwedh ev a ewnhas an fos a boll Shelagh ryb lowarth an myghtern, bys y'n grisyow a dheu yn-nans dhiworth Sita Davydh. 16War y lergh, Nehemia mab Azbuk, an rewler a hanter ranndir Beth-sur, a wrug ewnheansow bys yn tyller a-dal bedhow Davydh, bys y'n poll gwrys dre leuv ha chi an gasoryon. 17War y lergh, an Levysi a wrug ewnheansow: Rehum mab Bani, ha nessa dhodho Hashabia an rewler a hanter ranndir Keila, a wrug ewnheansow rag y ranndir. 18War y lergh an ewnheansow a veu gwrys gans aga breder: Binnuy mab Henadad, rewler a'n hanter ranndir arall a Keila. 19Nessa dhodho, Ezer mab Yeshua, rewler Mispa, a ewnhas tregh arall, dhiworth an tyller a-dal an fordh-yskynna dhe'n withva-arvow orth an elin. 20War y lergh Baruk mab Zabbay a ewnhas yn tiwysyk tregh arall dhiworth an elin dhe entrans chi Elyashib an arghoferyas. 21War y lergh Meremoth mab Uria mab Hakkos a ewnhas tregh arall dhiworth entrans chi Elyashib, ha bys yn diwedh chi Elyashib. 22War y lergh an ewnheansow a veu gwrys gans an oferysi dhiworth an pow a-derdro. 23War y lergh Benyamin ha Hasshub a wrug ewnheansow a-dal aga chi; ha war y lergh Azaria mab Maaseya mab Anania a wrug ewnheansow ryb y ji. 24War y lergh Binnuy mab Henadad a ewnhas tregh arall, dhiworth chi Azaria dhe'n elin ha dhe'n gornell, 25ha Palal mab Uzay a oberis dhiworth an tyller a-dal an elin ha'n tour a valek mes a ji gwartha an myghtern ogas dhe glos an gwithysi. War y lergh Pedaya mab Parosh, 26ha'n Nethinim,3:26 Nethinim: kethwesyon an tempel. trigys yn Ofel, a ewnhas bys yn tyller a-dal Yet an Dowr troha'n howldrevel, ha'n tour balek. 27War aga lergh an Tekoysi a ewnhas tregh arall dhiworth an tyller a-dal an tour balek meur bys yn fos Ofel.\n28Dhiworth tyller a-ugh Yet an Margh, an oferysi a wrug ewnheansow, pub huni a-dal y ji y honan. 29War aga lergh Sadok mab Immer a wrug ewnheansow a-dal y ji y honan. War y lergh Shemaia mab Shekania, an gwithyas orth Yet an Est a wrug ewnheansow. 30War y lergh Hanania mab Shelemia ha Hanun, hweghves mab Salaf a ewnhas tregh arall. War y lergh Meshullam mab Berekia a wrug ewnheansow a-dal y roum. 31War y lergh, Malkia, onan a'n owroryon a wrug ewnheansow bys yn chi an Nethinim ha'n wikoryon, a-dal Yet an Kuntellyans, ha bys y'n chambour a-ugh an gornell. 32Hag yntra an chambour a-ugh an gornell ha Yet an Deves an owroryon ha'n wikoryon a wrug ewnheansow.


Dzhûan Tshei an Hɐr - Wikipedia\nDzhûan Tshei an Hɐr\n(Daskevarwodhys dhyworth John of Chyannor)\nDzhûan Tshei an Hɐr, po Jooan Chei a Horr (Jowann Chi an Hordh yn Kernewek Kemmyn, Jowan Chy an Horth yn Kernewek Unys) yw hwedhel berr an werin yn Kernewek diwedhes. Nicholas Boson hag Edward Lhuyd a skrifas vershyons war an hwedhel ma. Yma tekst Edward Lhuyd yn Archaeologia Britannica (1707). William Pryce a dhyllas an tekst hwath yn Archaeologia Cornu-Britannica (1790) yn-dann y hanow y honan.\nYn termyn an Dasserghyans, John Page a dhyllas dielvennans gramasek a'n hwedhel ("Jowan Chy an Horth Examined", 1982). Jowann Richards a skrifas dyllans nowydh a'n hwedhel ma gans tekst an vammskrif ha 'treylyans' yn lytherennans Kernewek Kemmyn ("Yowann Chi an Hordh", 1987).\nGwarnyans magor: yma manylyon an darvosow po an diwedh ow sywya.\nJowann a as y ji ha'y wreg rag hwilas hwel dhe wul. Ev a drov mester a ri dhodho tri 'foynt a skians' yn le gobrow. Wosa servya an mester ma dres teyr blydhen, Jowann a dehwel dh'y ji. Gans sywya an poyntow a skians, Jowann a sawy y gowetha (omsettys gans ladron). Yn tre dhe-rag, Jowann a drov bos gobrow y hwel yn y boket – y vester re'ga ros dhodho yn hwir. Hag yth esa y wreg gans flogh pan asas ev, heb godhvos an pyth; ytho, yma baban nowydh dhodho.\nKevrennow[chanjya | pennfenten]\nTekst leun orth Wikisource\nKedhlow yn kever an hwedhel war wiasva Dr Charles Penglaze\nDiwettha chanj an folen ma a veu an 18 Hwe 2011, dhe 12:58.


Compare Bible readings for 2 Korinth 11 in the ABK and the ESV - Bible Society\n2 Korinth 11 ABK\nPowl ha'n Fals Abesteli\n1Unnweyth a'm godhaffewgh nebes y'm follneth! mes yn tevri yth esowgh orth ow kodhevel. 2Avi a'm beus ragowgh, gans avi Duw, drefenn my dh'agas dedhewi dhe unn gour, rag agas profya avel gwyrghes pur dhe Grist, 3Mes yma own dhymm, par dell doellas an sarf Eva der y felder, yma own dhymm bos agas brysyow dynys yn neb fordh dhiworth an sempledh ha'n lenduri usi yn Krist. 4Rag yn tevri mar teu nebonan dhe bregoth Yesu arall neb na bregewthsyn ni, po mar tegemmerowgh ken spyrys ages an spyrys a dhegemmersowgh, po ken aweyl ages an aweyl a ressevsowgh, fest yn ta y'n godhevowgh. 5Byttegyns, my a dyb nag ov kammenn vyth gweth ages an abesteli worughel ma. 6Mes mars ov vy yn hwir heb sleyghneth owth arethya, nyns ov vy yndella yn godhvos, hag yn pub fordh ni re wrug henna fest apert dhywgh.\n7A beghis vy owth omuvelhe may fewgh hwi ughelhes drefenn my dhe bregoth aweyl Duw heb kost dhywgh? 8Eglosyow erell a ledris vy ow kemmeres gobrow rag menystra dhywgh, 9ha pan esen vy yn agas mysk, ha my edhommek, nyns en vy begh dhe dhenvyth; rag an vreder a dheuth dhiworth Masedonia a brovias an taklow a fylli dhymm, hag yn pub fordh my a omwitha ma na ven vy begh dhywgh, hag yndella my a wra pesya. 10Ynnov vy yma gwiryonedh Krist, ma na vydh lettys ow bostyans yn powyow Aghaia. 11Praga? Drefenn na'gas karav? Gwrav, dell woer Duw.\n12Ha'n pyth a wrav, henna my a wra pesya y wul, may tregghiv an grond a-dhann an re a hwila chons dhe vos aswonnys agan parow y'n taklow a vostyons anedha. 13Tus a'n par na yw fals abesteli, gonisogyon ow toella, neb a dreusfurv aga honan dhe abesteli Krist. 14Nyns yw marth: rag Satnas y honan a dreusfurv y honan dhe el a wolow. 15Nyns yw ankoth, ytho, mar kwra y venysters treusfurvya aga honan dhe venysters a ewnder: may fydh aga diwedh herwydh aga oberow.\nGodhevyans Powl avel Abostol\n16My a lever arta, na dybes denvyth ow bos foll; mes mar kwrewgh hwi, degemmerewgh vy poran kepar ha foll, may hwrylliv nebes bostya. 17An pyth a gowsav, ny gowsav herwydh an Arloedh, mes yn fydhyans a vostya, kepar hag yn follneth. 18A-ban vost lies war-lergh an kig, my ynwedh a wra bostya. 19Rag yn lowen, ow pos fur, hwi a wodhav fellyon; 20rag y'n godhevowgh, nebonan mara'gas gwra kethyon, nebonan mara'gas preydh, nebonan mar kwra maystri warnowgh dh'y les y honan, nebonan mar omdhrehav, nebonan mara'gas gwysk y'n fas. 21Dhe'm meth, my a lever agan bos re wann.\nMes yn pypynag nebonan a vettho (yn follneth y kowsav), my a vedh ynwedh. 22Ebrowyon yns i? My ynwedh. Ysraelysi yns i? My ynwedh. Has Abraham yns i? My ynwedh. 23Menystoryon Krist yns i? (My a gews kepar hag onan mes a'y rewl) onan gwell ov vy: my re lavuryas kalessa meur, my re beu prisonys moy menowgh, my re beu kastigys moy a-has,11:23 my re beu prisonys moy menowgh, my re beu kastigys moy a-has: War-lergh re a'n dornskrifow my re beu kastigys moy a-has, my re beu prisonys moy menowgh. my re beu ogas dhe'n mernans lieskweyth. 24Pymp gweyth my a gavas dhiworth an Yedhewon an dew-ugens lash marnas onan. 25Teyrgweyth kronkys veuv gans gwelynni, unnweyth labydhys veuv, teyrgweyth my a borthas gwrekk gorhel. My re beu y'n mor unn nos hag unn jydh; 26ow vyajya lieskweyth, yn peryll a avonyow, yn peryll a ladron, yn peryll a'm tus ow honan, yn peryll a Jentilys, yn peryll yn sita, yn peryll yn difeyth, yn peryll y'n mor, yn peryll a fals vreder, 27yn lavur ha gweyth kales, yn meur a nosow heb kosk, yn nown ha syghes, yn divoetteryow menowgh, yn yeynder ha noethedh. 28Heb kewsel a daklow erell, an bern a'n eglosyow oll a boes warnav pub dydh. 29Piw yw gwann, ha nyns ov evy gwann? Piw yw gwrys dhe drebuchya, ha ny dhewav vy?\n30Mar telledh my dhe vostya, my a vost a'n traow a dhiskwa ow gwannder. 31Duw ha Tas an Arloedh Yesu, re bo ev benniges trank heb worfenn, a woer nag esov vy ow leverel gowyow. 32Yn Damaskus an ethnargh yn-dann vyghtern Aretas a worras gwithysi yn sita tus Damaskus rag ow dalghenna, 33ha dyllys dhe'n leur veuv yn kanstell dre fenester y'n fos ha diank dhiworth y dhiwla.


Compare Bible readings for Yoshua 2 in the ABK and the GNB - Bible Society\nRahab ha'n Aspioryon\n1Yoshua mab Nun a ragdhannvonas dew wour dhiworth Shittim dhe aspia yn-dann gel, ow leverel, ‘Kewgh dhe vires orth an tir, hag yn arbennik Yeriko.’ Ytho i eth, ha dos dhe ji hora, Rahab hy hanow, hag i a spenas an nos ena. 2Y feu derivys dhe vyghtern Yeriko ow leverel, ‘Awotta gwer a vebyon Ysrael a dheuth omma haneth rag aspia an tir.’ 3Myghtern Yeriko a dhannvonas dhe Rahab ow leverel, ‘Dro yn-mes an wer a dheuth dhis, a dheuth dhe'th chi, rag i re dheuth dhe aspia oll an tir.’ 4Mes an venyn a gemmeras an dhew wour ha'ga hudha. Hag yn-medh hi, ‘Yn hwir, an wer a dheuth dhymm, mes ny wodhyen a-ble. 5Y'n tewlwolow, pan veu an termyn dhe dhegea an yet, an wer eth yn-mes. Ny wonn ple'th eth an wer. Helghewgh i yn skon, rag hwi a yll aga thremena.’ 6Mes hi re's drosa yn-bann dhe'n to ha'ga hudha yn mysk garrow lin re arayas war an to. 7Ytho an wer a's helghyas war an fordh dhe'n Yordan bys y'n rysyow. Kettell eth yn-mes aga helghoryon, an yet a veu degeys.\n8Kyns i dhe wrowedha, hi a yskynnas dhedha war an to, 9hag yn-medh hi dhe'n wer: ‘My a woer an ARLOEDH dhe ri dhywgh an tir; euth ahanowgh re goedhas warnan hag oll trigoryon an tir re deudhis yn own a-ragowgh. 10Ni re glewas fatell dhesyghas an ARLOEDH dowrow an Mor Rudh a-ragowgh pan ethewgh yn-mes a Ejyp, ha'n pyth a wrussowgh dhe dhew vyghtern an Amorysi esa dres an Yordan, dhe Sihon ha dhe Og, a sakersys dhe dhistruyans. 11Ni a glewas, ha'gan kolonn a deudhis, ha nyns esa spyrys gesys yn denvyth a'gas govis; rag an ARLOEDH agas Duw yw Duw yn nev a-vann ha war an nor a-woeles. 12Ha lemmyn, tewgh dhymm re'n ARLOEDH, dell wrugavy kuvder dhywgh, hwi ynwedh dhe dhiskwedhes kuvder dhe ji ow thas. Rewgh dhymm tokyn sur 13hwi dhe sparya ow thas ha'm mamm, ow breder ha'm hwerydh, hag oll eus dhedha, ha hwi dhe sawya agan bewnans dhiworth mernans.’ 14Yn-medh an wer dhedhi, ‘Re bo agan bewnans ni ragowgh bys y'n mernans! Mar ny dhiskudhowgh agan negys, pan re an ARLOEDH dhyn an tir, ny a'th tyght gans tregeredh ha lelder.’\n15Ytho hi a's gorras yn-nans gans lovan der an fenester, rag bos hy chi a-bervedh yn fos an sita hag yth esa trigys y'n fos. 16Hi a leveris dhedha, ‘Kewgh dhe'n vro venydhyek, ma na'gas dheffo an helghoryon er dha bynn. Omgudhewgh ena tri dydh, bys pan dhehwel an helghoryon; hag a-wosa kewgh war agas fordh.’ 17An wer a leveris dhedhi, ‘Kwit vydhyn a'th ti ma a wrussys dhyn y di, 18marnas pan dhyffyn dhe'n tir, ty a gelm kordenn an neus kogh ma y'n fenester ma'gan gorrsys yn-nans dredhi, ha ty a guntell dha das ha'th vamm, dha vreder hag oll dhe deylu y'th chi. 19Piwpynag ello yn-mes a dharasow dha ji bys y'n stretys, y woes ev a vydh war y benn y honan, ha kwit vydhyn. Mes piwpynag a vo genes y'n chi, y woes ev a vydh war agan penn ni mars yw tewlys diwla warnodho. 20Mes mar tiskwedhydh agan negys, kwit vydhyn a'th ti a wrussys dhyn y di.’ 21Yn-medh hi, ‘Y fydh dell leversys.’ Ytho hi a's dannvonas yn-kerdh. Wosa i dhe dhiberth, hi a golmas an gordenn gogh y'n fenester.\n22Wosa i dhe dhiberth, i a dheuth y'n vro venydhyek ha gortos ena tri dydh, bys pan dhehwelsa an helghoryon. An helghoryon a's hwilsa yn oll an fordh mes ny's kavsons. 23Ytho an dhew wour a dhehwelis ha dos yn-nans a'n vro venydhyek. I a dreusis an avon ha dos dhe Yoshua mab Nun, ha derivas dhodho pup-tra a hwarvia dhedha. 24Yn-medhons dhe Yoshua, ‘Yn hwir an ARLOEDH re ros yn agan diwla oll an tir; hag oll annedhysi an tir re deudhis yn own a-dheragon.’


Ysay 49 (ABK) - Bible Society\nYsay 49 ABK\nSion dhe Vos Dasprenys\n1Goslowewgh orthiv, ynysow,\nklewewgh, A boblow, a bellder:\nan ARLOEDH a'm gelwis dhiworth an dorr,\npan esen yn brys ow mamm ev a'm henwis.\n2Ev a wrug ow ganow avel kledha lymm,\nyn skeus y dhorn ev a'm kudhas;\nev a'm gwrug seth lymmys,\nyn goen y sethow ev a'm kelas.\n3Hag y leveris dhymm, ‘Ow gwas yth os,\nYsrael, may fydhav glorifiys ynno.’\n4Mes my a leveris, ‘Yn euver re lavuris,\nha spena ow nerth rag travyth ha rag gwakter;\nbyttegyns yma ow gwirvreus gans an ARLOEDH,\nha'm pewas gans ow Duw.’\n5Ha lemmyn an ARLOEDH a lever,\nneb a'm formyas y'n dorr dhe vos y was,\ndhe dhri Yakob tre dhodho,\nha may fo Ysrael kuntellys dhodho,\nrag enorys yth ov yn golok an ARLOEDH,\nha'm Duw re dheuth ha bos ow nerth –\n‘Tra re drufel ragos yw ty dhe vos ow gwas,\nrag drehevel loethow Yakob,\nha dri arta an re withys a Ysrael.\nMy a'th re avel golow dhe'n kenedhlow,\nrag mayth hettho ow selwyans dhe bennow an norvys.’\n7Yndellma y lever an ARLOEDH,\nDasprenyas Ysrael, ha'y Sans,\ndhodho ev neb yw dispresys fest yn town, kasadow dhe'n kenedhlow,\n‘Myghternedh a wel hag a sev,\nha pennsevigyon a bleg dhe'n dor,\ndrefenn an ARLOEDH neb yw lel,\nan Sans a Ysrael, neb re'th dewisas.’\nFleghes Sion dhe vos Dres Tre\n8Yndellma y lever an ARLOEDH:\nY'n prys plegadow re worthybis dhis,\nyn dydh selwyans re'th weresis;\nmy re'th withas, ha'th ri\navel kevambos dhe'n bobel,\nrag fastya an tir,\nrag kevrenna an ertajys ynyal,\n9rag leverel dhe'n brisnoryon, ‘Dewgh yn-mes’,\ndhe'n re usi yn tewlder, ‘Omdhiskwedhewgh!’\nPeuri a wrons ryb an fordhow,\nwar oll an ugheldiryow moel y fydh aga feurva.\n10Ny's tevydh na nown na syghes,\nny's gwask na toemmder na howl,\nrag ev neb a gemmer truedh anedha a vynn aga hembronk,\nha ryb fentynyow dowr aga hevarwoedha.\n11Ha my a dreyl oll ow menydhyow dhe vos fordh,\nha'n fordhow-meur a vydh sevys yn-bann.\n12Otta, an re ma a dheu a bellder,\nhag otta, an re ma a'n gledhbarth, hag a'n howlsedhes,\nha'n re ma a bow Sinim.49:12 Sinim: Po Syene.\n13Kenewgh yn lowen, A nevow, ha kri gans joy, A norvys;\nkenewgh yn lowen, A venydhyow!\nha kemmeres truedh a'y voghosogyon.\n14Mes yn-medh Sion, ‘An ARLOEDH re'm forsakyas,\now Arloedh re'm ankovas.’\n15A yll benyn ankevi an flogh orth hy bronn?\npo fyllel kemmeres truedh a vab hy thorr?\nI ynwedh a yll ankevi,\nmes my, ny'th ankovav.\n16Otta, my re'th gravyas war balv ow dorn,\nyma dha fosow pup-prys a-ragov.\n17An re a'th tastrehav a ober moy buan es an re a'th tistruis,\nan re a'th wastyas a gildenn a-dhiworthis.\n18Drehav dha dhewlagas a-derdro ha gwel;\ni oll a omguntell, i a dheu dhis.\nDell vewav, yn-medh an ARLOEDH,\nty a wra aga gwiska oll avel tegenn,\nhag avel benyn bries ty a's kelm warnas.\n19Rag dha vagoryow ha'th tylleryow gwag\nha'th tir gwastys a vydh re vyghan lemmyn rag dha drigoryon,\nha'n re a'th lonkas a vydh pell dhe-ves.\n20An fleghes a veu genys dhis yn termyn dha anvabeth\na lever hwath y'th tiwskovarn,\n‘Re ynn yw an tyller ragov,\ngwra spas dhymm, rag mayth annetthiv!’\n21Ena ty a lever y'th kolonn,\n‘Piw re dhineythis an re ma ragov?\nMy re gollas ow fleghes, hag anvap en,\ndivres ha gorrys dhe-ves;\nytho piw re vagas an re ma?\nOtta, gesys veuv ow honan.\nAn re ma, a-ble teuthons?’\nOtta, my a dhrehav ow dorn dhe'n kenedhlow,\nha settya ow baner yn-bann dhe'n poblow;\ni a dhre dha vebyon yn aga askra,\nha'th vyrghes a vydh degys war aga diwskoedh.\n23Myghternedh a vydh dha dasvethow,\nha'ga fennsevigesow a vydh dha vammvethow,\ni a omblek dhis ha'ga fas dhe'n dor,\nha lapya doust dha dreys.\nEna ty a woer my dhe vos an ARLOEDH;\nan re a'm gorta, ny's tevydh meth.\n24A yllir kemmeres preydh a-dhiworth kasor,\npo a yll kethyon turant bos sawys?\n25Mes yndellma y lever an ARLOEDH:\nKethyon a vydh kemmerys dhiworth breselyas hogen,\nha preydh turant a vydh sawys,\nrag my a striv gans an re a striv orthis,\nha my a saw dha fleghes.\n26My a wra dhe'th waskoryon dybri aga hig aga honan,\nha gans aga goes aga honan y fydhons medhow, par dell ve gans gwin.\nEna pub kig oll a wodhvydh\nmy dhe vos an ARLOEDH, dha Selwador\nha'th Tasprenyas, an Galloesek a Yakob.


Job 28 (ABK) - Bible Society\nJob 28 ABK\n1‘Yma bal rag arghans,\nha tyller may ma owr purhes.\n2Horn yw kemmerys dhiworth an dor,\nHa teudhys yw kober dhiworth an moen.\n3Den a re diwedh dhe'n tewlder,\nha hwilas moen y'n pella bounds\nyn duder ha tewlder down.\n4Pell dhiworth annedhow tus ev a iger shafta,\nyn tylleryow ankevys gans troes den;\npell dhiworth tus i a greg ha leska.\n5An dor, may teu bara dhiworto,\nyw treylys a-woeles kepar ha gans tan.\n6Saffirow a dheu dhiworth y veyn,\nhag yma dhodho doust a owr.\n7‘Ny aswonn edhen-breydh vyth an hyns na,\nny'n gwelas lagas falghun.\n8Ny stankyas bestes prout warnodho;\nha ny dremenas lew vyth a-ughto.\n9‘Leuv yw settys dhe'n kellester,\nha domhwel menydhyow der an gwreydh.\n10Ev a dregh gwythiennow y'n karregi,\nha'y dhewlagas a wel gemmow drudh a bub eghenn.\n11Ev a wra argeow y'n goverow ma na deverons;\nha'n pyth yw kudhys ev a dhre dhe'n golow.\n12‘Mes ple kevir furneth?\nHa ple'ma tyller konvedhes?\n13Ny gonvedh den hy thalvosogeth,\nha ny yll bos kevys yn tir an re vew.\n14An downder a lever, “Nyns usi ynnov”,\nha'n mor a lever, “Nyns yw genev.”\n15Ny yll bos prenys gans owr,\nha ny yll hy fris bos poesys yn arghans.\n16Ny yll bos prenys gans an owr a Ofir,\ngans onyks drudh na saffir.\n17Nyns yw naneyl owr na gwrys hy far,\nna ny yll bos keschanjyes rag tegennow a owr.\n18Ny vydh naneyl koral na gwrys menegys;\npris furneth yw dres perlys.\n19Ny yll topaz Kush bos kehevelys dhedhi;\nny yll bos prenys gans owr pur.\n20‘Py le y teu furneth dhiworto?\n21Kudhys yw rag dewlagas pup-tra a vew,\nha kelys rag ydhyn an ayr.\n22Abaddon hag Ankow a lever,\n“Gans agan diwskovarn ni re glewas son anodho.”\n23‘Duw a gonvedh an hyns dhedhi,\nhag ev a woer hy thyller,\n24rag ev a vir dhe bennow an norvys,\nha gweles pup-tra yn-dann an nevow.\n25Pan ros ev dhe'n gwyns y boester,\nha kevrenna an dowrow gans musur;\n26pan wrug ev ordenans rag an glaw,\nha hyns rag an taran ha'n lughes;\n27ena ev a viras orti ha'y disklerya;\nev a's fastyas ha'y hwilas.\n28Hag ev a leveris dhe vab-den,\n“Otta, own a'n Arloedh – furneth yw henna;\nha skonya drog yw konvedhes.” ’


Compare Bible readings for Yeremia 3 in the ABK and the RSV - Bible Society\n1Mar korr gour y wreg a-denewen,\nha hi a'n gas,\nha dos ha bos dhe gen gour,\na wra ev dehweles dhedhi?\nA ny via an tir na defolys meur?\nMes ty re horyas gans lies karer;\nhwath y fynnydh dehweles dhymm?\n2Drehav dha dhewlagas dhe'n ugheldiryow moel, ha mir:\nple na wrowedhsons genes?\nTy a esedhas ragdha y'n fordhow\nkepar ha'n Arab y'n gwylvos;\nha ty re dhefolas an tir\ngans dha horyans ha'th trogedh.\n3Rakhenna an kowasow re beu skonys,\nha ny dheuth an glaw diwedhes;\nha ty a'th o tal hora,\nty a naghas kemmeres meth.\n4A ny wruss'ta kria warnav nammnygen,\n‘Ow Thas, ty yw koweth ow yowynkneth –\n5A vydh ev serrys bys vykken?\nA wra ev gwitha y sorrvann dhe'n diwedh?’\nYndella ty re gewsis;\nmes ty re wrug oll an drogedh a yllsys.\nGalow dhe Edrega\n6An ARLOEDH a leveris dhymm ynwedh yn dydhyow Yosia an myghtern: A welsys an taklow dislel a wrug Ysrael? Hi yw yskynnys war bub menydh ughel hag yn-dann bub wydhenn las, hag ena hi re horyas. 7Ha my a leveris, ‘Wosa hi dhe wul oll an traow ma, Martesen hi a dhehwel dhymm’; mes ny dhehwelis hi. Ha'y hwoer draytus Yuda a'n gwelas. 8Ha hi a welas, rag oll avoutri Ysrael dhislel, my dh'y gorra dhe-ves gans skrifenn didhemmedhyans; hwath hy hwoer draytus Yuda ny's teva own, mes hi ynwedh eth dhe horya. 9Hag y hwarva drefenn skavder hy horyans, hi dhe dhefola an tir, ha gul avoutri gans men ha gans prenn. 10Mes yn spit dhe oll hemma, ny dreylyas hy hwoer draytus Yuda dhymm gans oll hy holonn, mes yn fayntys, yn-medh an ARLOEDH.\n11Ha'n ARLOEDH a leveris dhymm, Ysrael dislel re omdhiskwedhas le kablus ages Yuda draytus. 12Ke ha deklar an geryow ma dhe'n gogledh, ha leverel,\nDehwel ty Ysrael dhislel,\nyn-medh an ARLOEDH;\nny wrav ow sorr dhe goedha warnas:\nrag tregeredhus ov,\nha ny withav sorr bys vykken.\n13Mes unnweyth aswonn dha dhrogober,\nmay treuspassys erbynn an ARLOEDH dha Dhuw,\nha may resys dha honan yn hel dhe estrenyon yn-dann bub gwydhenn las,\nha ny woslewsowgh orth ow lev,\n14Treylyewgh, hwi fleghes dislen,\nrag my re'gas demmedhis:3:14 my re'gas demmedhis: Po my yw agas mester – gwari war hanow an duw pagan Baal.\nmy a'gas kemmer, onan a sita, ha dew a deylu,\nha my a'gas dre dhe Sion:\n15Ha my a re dhywgh bugeledh herwydh ow holonn, hag i a'gas mag gans godhvos ha konvedhes. 16Hag y hwyrvydh, pan vydhowgh palshes ha kressys y'n tir, y'n dydhyow na, yn-medh an ARLOEDH, ny leverons moy, ‘Argh kevambos an ARLOEDH.’ Ny dheu y'n brys; na ny vydh kovhes; na ny vynnons y vysytya namoy; na ny vydh henna gwrys arta.3:16 na ny vydh henna gwrys arta: Po na ny vydh onan arall gwrys. 17Y'n termyn na i a elow Yerusalem Tron an ARLOEDH; hag oll an kenedhlow a vydh kuntellys dhedhi, dhe hanow an ARLOEDH yn Yerusalem: ha ny holyons yn hworth namoy aga thebel golonn. 18Y'n dydhyow na chi Yuda a wra kerdhes gans chi Ysrael, hag i a dheu war-barth yn-mes a dir an gogledh dhe'n tir a res rag eretons dh'agas tasow.\n19Mes my a leveris,\nFatell wrav vy dha worra yn mysk ow mebyon,\nha ri dhis tir plegadow,\nan tekka ertach a'n kenedhlow oll?\nHa my a leveris, Ty a'm galow, Ow thas;\nha ny dreylydh arta ahanav.\n20Yn sur dell dhiberth gwreg yn traytus a-dhiworth hy gour,\nyndellma hwi re beu dislel dhymm, A ji Ysrael,\n21Lev a veu klewys war an ugheldiryow moel,\noelva ha pysadow mebyon Ysrael,\nrag i re gammdreylyas aga fordh,\nhag i re ankovas an ARLOEDH aga Duw:\n22Dehwelewgh, hwi vebyon dhislen,\nha my a yaghha agas dislelder.\n‘Otta, ni a dheu dhis:\nrag ty yw an ARLOEDH agan Duw.\n23Yn hwir euver yw toell an breow,\nha tervans an menydhyow:\nyn hwir y'n ARLOEDH agan Duw\nyma selwyans Ysrael.\n24‘Rag meth re dhevoryas lavur agan tasow a-dhia agan yowynkneth; aga flokkys ha'ga greow, aga mebyon ha'ga myrghes. 25Ni a wrowedh yn agan meth, ha'gan despit a'gan kudh: rag ni re beghas erbynn an ARLOEDH agan Duw, ni ha'gan tasow, a-dhia agan yowynkneth ha hwath bys y'n jydh ma, ha ny obayson lev an ARLOEDH agan Duw.’


2 Peder 3 (ABK) - Bible Society\n2 Peder 3 ABK\n14Ytho, karadowyon, a-ban esowgh ow kortos an taklow ma, bedhewgh diwysyk, dhe vos kevys ganso dinamm ha divlam, yn kres. 15Ha synsewgh hirwodhevyans agan Arloedh dhe vos selwyans, kepar dell skrifas dhywgh agan broder karadow Powl, war-lergh an furneth a veu res dhodho, 16kepar dell skrif ynwedh yn oll y lytherow, ow kewsel ynna a-dro dhe'n taklow ma. Ynna yma taklow yw kales dhe gonvedhes, may ma an re dhidhysk ha'n re heb faster orth aga stumma, ha'n skryptors erell ynwedh, dh'aga diswrians aga honan. 17Ytho hwi, karadowyon, ow kodhvos kyns, bedhewgh war na vowgh dres yn tebelgryjyans an re dhilagha, na koedha dhiworth agas faster hwi. 18Mes tevewgh yn gras ha godhvos agan Arloedh ha Selwyas Yesu Krist. Dhodho ev re bo gordhyans hag y'n eur ma, ha bys y'n jydh heb worfenn. Amen.


Christian Davies (1667 – 7ves Gortheren, 1739), genys avel Christian Cavanagh hag aswonnys avel Kit Cavanagh po 'Mother Ross', o Godhales a wrug junya an lu Bretennek yn 1693 tollwiskys avel gour. Hi a wre batalyas y'n troslu yn Flandrys dres Bresel an Naw Bledhen bys yn 1697, wosa henna gans an 4a Dragoons, hag ena gans an Scots Greys yn Bresel Holyans Spayn a 1701 dhe 1706. Awtour Daniel Defoe a dheuth er hy fynn pan o hi Pensyoner Chelsea ha gul hy hwedhel dhe'n lyver The Life and Adventures of Mrs. Christian Davies.\n7 Gortheren 1739\nKlavji Riel Chelsea\nDulyn, Klavji Riel Chelsea\nmether, souder, entrepreneur\nGenys veu hi yn Dulyn, Iwerdhon, myrgh a vrager leel. Hi eth dhe driga gans hy modrep a wre restra diwotti yn Dulyn. Ena hi a wrug demedhi gans Richard Welsh, oberwas hy modrep. Wosa mernans hy modrep, hi a heryas an diwotti hag y restra.\nHy gour a vansyas yn 1691. Ny wodhir an manylyon, mes ev a dhanvonas lyther dhe Kit yth esa ev y'n lu Bretennek. Kit a redyas hemma hag ervira dhe dreghi hy gols ha tollwiska avel gour dhe junya an lu Bretennek rag y drovya. Hi a junyas avel den an troslu yn-dann hanow Christopher Welch ha batalyas yn Batel Landen. Hi a veu goliys ha dalghennys gans an Frynkyon. Yn 1694, hi a veu keschanjys ha hi a dehwelis dhe lu Bretennek.\nHi a veu diskergys a'n lu wosa ladha serjont yn skyrm a-dro dhe neb benyn. Hi a omjunnyas dhe'n lu arta yn Scots Greys, arta avel gour. Hi a wre batalyas yn Bresel Holyans Spayn yn 1701.\nHi a omwre hi dhe vos gour gans meur a sewena. Hi a dhybris gans an gwer, eva gansa, koska gansa, gwari kartennow gansa, ha hi a wre pisa rybdha der usya piben alkan gans lethrennow. Mar sewen o hi dell wrug hora leverel Kit dhe vos tas hy flogh. Kit a dylis arghans dhedhi rag hy skoodhya.\nGoliys veu hi yn Batel Schellenberg, ytho settys veu hi dhe witha prisnoryon Frynkek. Ena y hwrug hi kavos hy gour, wosa 13 bledhen. Herwydh nebes, hi a wrug y aswon pan o ev owth assaya dynya Iseldiryades, ytho yth erviris hi dhe pesya y'n lu.\nYn 1706 hi a veu goliys arta yn Batel Ramillies, mes an prys ma yth esa torrva yn hy klopen hag an leuvvedhek a dhiskudhas hy bos benyn. Lord John Hay, hembrenkyas an brigad Scots Greys, a erghis hy gober dhe besya ha hi yn-dann with an lu. Pan o hi yagh, hi a veu diskergys ha dalleth oberi avel methor an lu. Hy gour a verwis yn Batel Malplaquet yn 1709. Hi a drovyas an korf hag y ynkleudhyas. Wosa tri mis hi a wrug demedhi soudor Scots Greys, Hugh Jones, mes ev a verwis yn Kerghynnans Saint-Venant yn 1710\nWosa an vresel, yn 1712, hi a veu diskwedhys dhe Vyghternes Anne neb a wrontyas dhedhi pensyon a sols pub dydh. Hi a wrug demedi soudor aral henwys Davies. Pan o hi koth, hi a veu degemerys dhe Glavji Riel Chelsea avel pensyoner. Hi a verwis yn 1739 hag a veu ynkleudhys gans enorys leun an lu.


Nitrojen - Wikipedia\ndialkan diatomek, dialkan\n1s² 2s² 2p³, [He] 2s² 2p³\n−3, −2, −1, 1, 2, 3, 4, 5\nperiod 2, bagas 15\nElven gymyk yw nitrojen, niver 7 y'n Vosen Beriodek. Y furvell gymyk yw N. An hanow a dheu dhyworth an geryow Greka nitron ha genes, ow styrya furvya solpyter. Aswonnys o nitrojen avel choke-damp yn Sowsnek y'n dalleth. Hanow ammonya, an gass NH3, a dheu dhyworth duw Ejyp koth, Ammon, awos bos ammoniom klorid (sal ammoniac, po holan Ammon) kevys yn ogas dhe'y dempel.\nGass nitrojen yw 78% a ayr. Essensek yw dhe vewnans. Rann a DNA ha lower a volekulennow posek bewoniethel yw, avel hemoglobin ha trenkennow amino. Nyns yw nitrojen gwenonek, mes pur wenonek yw nebes kestoffow nitrojen, avel nitrojen dioksid (NO2), hidrojen cyanid (HCN), hag ammonya (NH3).\nUsys yw nitrojen linyel dhe rewi goos ha gul leuvvedhegneth kryogenik.\nPolter gonn yw kemyskans a lowbren (karbon), sulfur ha solpyter (potassiom nitrat). Diskudhys veu nitroglycerin yn 1846. Y'n gwettha prys, ansad o. Ena, diskudhys veu dynamit gans Alfred Nobel yn 1867 orth y sugna war kieselguhr. Diskudhys veu an tressa kesstoff tardhadow a nitrojen, TNT, yn 1863.\nEnysyes veu nitrojen rag an kynsa prys gans Daniel Rutherford (1749-1819) yn Karedin yn 1772. Askorrys yw 45 milvil tonnas a nitrojen dhyworth an ayr pub bledhen dre dhistyllans rannrivek (fractional distillation). Usys yw yn teyr fordh:\n avel ayrgylgh difysk (inert), hemm yw dhe synsi oksyjen dhyworth daffar ha kesstoffow, rag ensampel avalow a wra synsi yn yeynell diw vledhen yn ayrgylgh heb oksijen.\n dhe yeynhe, poynt bryjyon nitrojen yw -196°C.\n avel pennfenten dhe'n diwysyans kymyk, yma kansow a gesstoffow hag a dhalleth avel gass nitrojen, ha gorfenna avel boos, chiow, dillas, kerri ha medhegneth. Diwysyans a wra devnydhya an argerdh Haber dhe dreylya nitrojen dhe ammonya orth y dommhe gans katalydh yn-dann waskedh. Fritz Haber a waynyas an Pewas Nobel rag Kymyk yn 1918 awos an diskudhyans ma.\nPoos atomek nitrojen yw 14.01, y boynt teudhi yw -210°C ha'n poynt bryjyon yw -196°C. Y dhosedh yw 1.25 gramm an liter. Gass diliw, anvlasus didhasoberek yw.\nAmmon po Amun, duw Ejyptek\nGweythva askorra nitrojen\nDiwettha golegyans an folen ma a veu an 8 Metheven 2022, dhe 23:07.


Compare Bible readings for Yeremia 11 in the ABK and the RSV - Bible Society\n9Ha'n ARLOEDH a leveris dhymm: Yma bras yn mysk gwer Yuda, hag annedhysi Yerusalem. 10I re dreylyas war-dhelergh dhe dhrogober aga hendasow, a naghas klewes ow geryow; hag i eth war-lergh duwow erell dh'aga servya; chi Ysrael ha chi Yuda re dorras ow hevambos hag a wrug vy gans aga thasow. 11Rakhenna yndellma y lever an ARLOEDH, Otta, my a dhre drogedh warnedha, ma na yllons diank anodho; ha kyn krions warnav, ny woslowav orta. 12Ena sitys Yuda hag annedhysi Yerusalem a wra mos, ha kria war an duwow may sakrifions dhedha: mes ny's sawyons vytholl yn termyn aga foenvos. 13Rag dha dhuwow re dheuth ha bos kemmys ha'th sitys, A Yuda; ha kemmys ha stretow Yerusalem yw an alteryow re dhrehevsowgh dhe'n imaj methus, alteryow rag leski offrynnow dhe Baal.


Ester 9 (ABK) - Bible Society\nEster 9 ABK\nEskerens an Yedhewon Distruys\n1Lemmyn y'n dewdhegves mis, yw an mis Adar, y'n trydhegves dydh anodho, pan veu gorhemmynn an myghtern ha'y arghadow dhe vos kollenwys, y'n jydh may hwaytya eskerens an Yedhewon aga gorra yn-dann rewl, y hwarva an konter, may hwrug an Yedhewon gorra yn-dann rewl an re a's kasa i; 2an Yedhewon a omguntellas war-barth yn aga sitys der oll rannvroyow myghtern Ahasuerus, rag settya dalghenn y'n re a hwilsa aga fystiga: ha ny ylli denvyth sevel orta; rag koedhys veu own anedha war oll an poblow. 3Hag oll pennsevigyon an rannvroyow, ha'n wahalyethow, ha'n wovernours, ha menystoryon an myghtern, a weresas an Yedhewon; rag bos koedhys warnedha own a Mordekay. 4Rag bras yn chi an myghtern o Mordekay, hag yth esa y er-da ow mos der oll an rannvroyow: ha meuredh an gour Mordekay a devi moy ha moy.\n5Ha gweskel oll aga eskerens a wrug an Yedhewon dre strokosow an kledha, ow ladha hag ow tistrui, hag i a wrug pynag ve da gansa orth an re a's kasa. 6Hag yn Shushan an bennsita an Yedhewon a ladhas hag a dhistruis pymp kans den. 7Ynwedh i a ladhas Parshandatha, ha Dalfon, hag Aspatha, 8ha Poratha, hag Adalia, hag Aridatha, 9ha Parmashta, hag Arisay, hag Ariday, ha Vayzatha, 10an deg mab a Haman mab Hammedatha, eskar an Yedhewon. Mes war an preydh ny settsons aga leuv.\n11Y'n jydh na, niver an re ledhys yn Shushan an palys a veu derivys dhe'n myghtern. 12Hag yn-medh an myghtern dhe Ester an vyghternes, ‘An Yedhewon re ladhas ha distrui pymp kans gour yn Shushan an bennsita, ha'n deg mab a Haman; pandr'a wrussons i ytho yn ken rannvroyow an myghtern! Pyth ytho yw dha bysadow? Grontys vydh dhis. Pyth yw dha worholedh pella? Kollenwys vydh.’\n13Ena yn-medh Ester, ‘Mar pleg dhe'n myghtern, bedhes grontys dhe'n Yedhewon usi yn Shushan may hwrellons a-vorow keffrys herwydh arghadow an jydh ma, ha bedhes deg mab a Haman kregys war an wydhenn.’\n14Ytho an myghtern a erghis gul yndella; arghadow a veu res yn Shushan, hag i a grogas deg mab Haman. 15An Yedhewon esa yn Shushan a omguntellas war-barth yn peswardhegves dydh an mis Adar, ha ladha tri hans gour yn Shushan; mes war an preydh ny settsons aga leuv.\n16Ha'n Yedhewon erell esa yn rannvroyow an myghtern a omguntellas war-barth rag omdhefendya, ha powes i a's teva dhiworth aga eskerens, ha ladha an re a's kasa, pymthek ha tri-ugens mil; mes war an preydh ny settsons aga leuv. 17Yn trydhegves dydh an mis Adar veu hemma; hag yn y beswardhegves dydh i a bowesas ha gul anodho dydh a gevewya hag a heudhder.\nDy'goel Purim Fondys\n18Mes an Yedhewon esa yn Shushan a omguntellas war-barth yn y drydhegves dydh, hag yn y beswardhegves; hag ena y'n pymthegves dydh anodho i a bowesas, ha gul anodho dydh a gevewya hag a heudhder.\n19Rakhenna, Yedhewon an godrevi, usi trigys y'n trevow heb fosow, a syns an peswardhegves dydh a'n mis Adar avel dydh a heudhder hag a gevewya, ha dydh da, hag a dhannvon rohow a voes an eyl dh'y gila.\n20Mordekay a skrifas an taklow ma, ha dannvon lytherow dhe oll an Yedhewon esa yn oll rannvroyow myghtern Ahasuerus, ogas ha pell, 21rag charjya dhedha may synsens an peswardhegves dydh a'n mis Adar, ha'n pymthegves dydh anodho pub blydhen, 22avel an dydhyow may feu dhe'n Yedhewon powes dhiworth aga eskerens, ha'n mis hag a veu treylys ragdha dhiworth ahwer dhe heudhder, ha dhiworth kynvann dhe dhydh da: ma's gwrellens dydhyow a gevewya hag a heudhder, hag a dhannvon rohow a voes an eyl dh'y gila, hag a dhannvon rohow dhe'n voghosogyon.\n23Ytho an Yedhewon a omgemmeras gul par dell dhallathsens, ha par dell skrifsa Mordekay dhedha. 24Re wrussa Haman mab Hammedatha an Agagyas, eskar an Yedhewon oll, brasa erbynn an Yedhewon rag aga distrui, ha dhe dewlel Pur, henn yw an prenn, rag aga hisya, ha'ga distrui; 25mes pan veu hi devedhys a-rag an myghtern, ev a erghis dre lytherow may tehwella y dhroktowl, a dowlsa erbynn an Yedhewon, war y benn y honan; ha bos ev ha'y vebyon kregys war an wydhenn. 26Hemm yw prag yth yw gelwys an dydhyow ma Purim dhiworth an hanow Pur. Yndella, drefenn oll geryow an lyther ma ha drefenn oll a welsens a-dro dhe'n mater ma, ha'n pyth a dhothya bys dhedha, 27an Yedhewon a jarjyas hag omgemmeres a-barth dhedha i aga honan, hag a-barth aga has, hag oll an re a ve junys orta, i dhe woelya heb fyllel an dhew dhydh ma herwydh an skrif anedha, ha herwydh an eur ordenys ragdha, pub blydhen, 28ha'n dydhyow ma dhe vos goelys dre bub henedh, pub teylu, pub rannvro, ha pub sita; ha na goettho an dydhyow ma a Purim yn mysk an Yedhewon, ha na ve kellys aga hov yn mysk aga has.\n29Ena Ester an vyghternes, myrgh Abihayl, ha Mordekay an Yedhow, a skrifas gans awtorita leun owth afydhya an nessa lyther ma a-dro dhe Purim. 30Ev a dhannvonas lytherow dhe oll an Yedhewon, dhe'n seyth rannvro ha hwegh ugens a wlaskor Ahasuerus, gans geryow a gres hag a wiryonedh 31rag fastya an dydhyow ma a Purim yn aga thermynyow ordenys, dell y's afydhsa Mordekay an Yedhow, hag Ester an vyghternes, ha dell y's afydhsens ragdha i aga honan ha rag aga has, materow ow tochya aga frysyow penys ha'ga hynvann. 32Ha gorhemmynn Ester a fastyas an materow ma a Purim; ha skrifys veu y'n lyver.


Liwles - Wikipedia\nLiwles (Isatis tinctoria) yw plans bleujyowadow y'n teylu Brassicaceae. Yth yw ev ynwedh an hanow an liwyans glas askorrys a'n plans. Liwles a dhallathas ow teva yn plenys ha difeythtiryow a'n Kawkasus, Asi Gres ha West, mes y hyllir y gavoes ynwedh yn Europa soth-est ha kres. Hwath pella, yth ammethys liwles rag liwya a-dreus Howlsedhes ha Deghow Europa a-dhia Oes Men. Yn Oes Horn, remenants a liwles re gavas orth Heuneburg, Hochdorf, ha Hohmichele. Herwydh Iulius Caesar, an Vrythonyon geltek a liwya aga horfow a liwles. An Fightyon ynwedh a gavas aga hanow Latin (Picti, po 'an re bayntys') rag an keth acheson.\nDevnydh a liwles a besya yn termyn an Ankredoryon Mor (r.e. orth Evrok) hag y'n Oesow Kres yth ammethys ev yn Lincolnshire ha Gwlas an Hav yn Pow Sows; Gaskoyn, Normani, Toulouse, ha Breten Vyghan yn Pow Frynk; Toskani ha Piedmont yn Itali; hag Erfurt ha Thuringi ha tylleryow erell yn Almayn.\nIndigo diworth Eynda ha'n Statys Unys a gemmeras le liwles y'n 18ves kansblydhen awos klerra yw y liwyans ages huni liwles. Hag y'n 20ves kansblydhen, liwyans synthesek a gemmeras le an dhew. Mes yma askorr liwles owth ynkressya arta y'n Rywvaneth Unys (rag ynk hegar dhe'n kyrghynnedh) hag yn Almayn (rag gwitha prenn rag podredhes heb kymygow dyantell).\nDiwettha golegyans an folen ma a veu an 21 Du 2013, dhe 07:06.


Yeremia 21 (ABK) - Bible Society\nYeremia 21 ABK\nDuw a Nagh Yeremia\n1An ger hag a dheuth dhe Yeremia a-dhiworth an ARLOEDH, pan dhannvonas myghtern Sedekia dhodho Pashhur mab Malkia, ha Sefania mab Maaseya an oferyas, ow leverel, 2‘Govynn, my a'th pys, orth an ARLOEDH ragon; rag Nebukadnessar myghtern Babylon a werr er agan pynn; martesen an ARLOEDH a wra gwrians marthys ragon, may kildenno a-dhiworthyn.’\n3Ena Yeremia a leveris dhedha, Yndellma hwi a gews dhe Sedekia: 4Yndellma y lever an ARLOEDH, Duw Ysrael: My a dreyl an arvow bresel usi yn agas diwdhorn, gansa mayth omledhewgh erbynn myghtern Babylon, hag erbynn an Kaldeanys, a wra esedhva warnowgh a-ves dhe'n fosow, ha my a's kuntell yn kres an sita ma. 5Ha my ow honan a omladh er agas pynn gans dorn ystynnys ha bregh grev, yn sorr, hag yn konnar, hag yn sorrvann meur. 6Ha my a wysk annedhysi an sita ma, ha den ha best; i a verow yn pla meur. 7Hag a-wosa, y lever an ARLOEDH, my a re Sedekia myghtern Yuda, ha'y servysi, ha'n bobel, ha'n re yw hwath yn few y'n sita ma wosa an pla, an kledha ha'n divoetter, bys yn dorn Nebukadnessar myghtern Babylon, hag yn dorn aga eskerens, hag yn dorn an re a hwila aga bewnans. Ev a's gwysk gans min an kledha; ny wra eva aga sparya, na kemmeres truedh, na mersi.\n8Ha dhe'n bobel ma y leverydh: Yndellma y lever an ARLOEDH: Otta, my a worr a-ragowgh an fordh a vewnans ha'n fordh a vernans. 9Seul a vo trigys y'n sita ma a verow gans an kledha, ha gans an divoetter ha gans an pla: mes neb a yn-mes ha kilfia dhe'n Kaldeanys usi yn esedhva warnowgh, ev a vew hag y'n jeves y vewnans avel preydh. 10Rag my re worras ow fas erbynn an sita ma rag drog, a-der rag da, yn-medh an ARLOEDH: res vydh yn dorn myghtern Babylon, hag ev a's lesk gans tan.\nBarn war Ji Myghtern Yuda\n11Ha rag chi myghtern Yuda lavar: Klewewgh ger an: ARLOEDH, 12A ji Davydh; yndellma y lever an ARLOEDH:\nGwra gwirvreus pub myttin,\nha livra a-dhiworth dorn an arwasker\nan den a veu robbys,\nma na ello ow honnar yn-mes avel tan,\nha leski, ha ny vydh denvyth dh'y difeudhi,\nrag drogedh agas gwriansow.\n13Otta, yth esov er dha bynn, a annedhyas an nans,\nha karrek an plen,\ny lever an ARLOEDH;\nhwi neb a lever, ‘Piw a yll dos yn-nans er agan pynn?\nha piw a yll entra yn agan annedhow?’\n14Mes my a'gas kessydh herwydh frut agas gwriansow,\nha my a enow tan yn y goeswik,\nhag a gowllesk pup-tra a-dro dhodho.


30 Ebrel 1777\n23 Hwevrer 1855\nRuwvaneth Hanover, Brunswick\nKeffrysyans an Ryn, Ruwvaneth Hanover\nDoktour a Filosofieth\nPennskol Deknegel Brunswick\nawgrymer, geofysegydh, steronydh, skrifer skiens, fisegydh, geodesydh, dyskador pennskol, statystyger, godhonydh\nmethod Gauss-Seidel, lagha Gauss, lagha tennvenieth Gauss, lagha gravedh Gauss, gauss, kevrannans normal\nFriederica Wilhelmine Waldeck, Johanna Osthoff\nEugene Gauss, Joseph Gauß, Wilhelmine Gauss, Therese Gauss\nPour le Mérite for Sciences and Arts, Esel an Kowethas Riel, Medalen Copley, Ordyr Maximilian Bavaria rag Godhonieth hag Art, Pewas Lalande, Esel an AAAS, Pour le Mérite\nKowethas Riel, Akademi Riel Godhonieth Sweden, Akademi Godhonieth Göttingen, Akademi Godhonieth Sen Petersburg, Akademi Godhonieth Hungari, Akademi Art ha Godhonieth Amerika, Akademi Godhonieth ha Densethow Bavaria, Akademi Godhonieth Russi, Akademi Godhonieth Riel Prussi, Akademi Artys ha Godhonieth Riel Iseldir, Accademia Nazionale delle Scienze detta dei XL, Akademi Godhonieth Turin\nCarl Friedrich Gauss (30 Ebrel 1777 – 23 Hwevrer 1855) o kalkor a vri a Göttingen yn Almayn. Gauss a wrug kevri dhe lies rann a studhya. An brassa rann a'y ober o war dybieth niverow ha steronieth. Genys veu ev yn Braunschweig.\nPan o ev tri bloodh, ev a ewnhas ober y das war y rol gweythysi komplek. Ev a omdhyskas fatel wra redya. Pan o Gauss 23 bloodh, godhonydhyon a welas planetten Ceres, mes na rag termyn hir lowr dhe wodhvos hy resekva. Gauss a wrug reknansow a'ga gasas dh'y throvya.\nGauss a skrifas lyver henwys Disquisitiones Arithmeticae a-dro the tybieth niverow. Y'n lyver ma ev a brovas an lagha kesparthekter pedrek. Ynwedh ev o an kynsa kalkor dhe styrya arsmetryk modular yn gans meur a vanylyon. Gauss a wrug diskudhansow posek yn tybieth hevelepter. Pan o ev koth, Gauss a hedhas oberi war awgrym pur ha dalleth fysegieth. Ev a wrug ober yn elektrodennvenieth ha gwruthyl pellskrifer tredanek a-varr.\nDiwettha golegyans an folen ma a veu an 23 Genver 2022, dhe 16:07.


An Emperoureth Romanek Sans\ndeviser, olsettyer, gravyer, jynner, gov, gov owr, menystrer batti\nJohannes Gensfleisch zur Laden zum Gutenberg, aswonys avel Johannes Gutenberg, (1390s – 3a Hwevrer 1468) o oberor alkan ha deviser almaynek. Meur yw y hanow rag y ober yn pryntya yn 1450ow, yn arbennik rag devisya olsettyans.\nGutenberg a dhevisyas kesalkan metal rag pryntya, ynkow, fordh rag settya lytherennow yn kewar ha eghen nowydh a wask-pryntya. Ev a gemeras y dybyans rag an wask-pryntya a'n waskow usys gans gwrioryon gwin.\nYn Europa an Dastinytheans, an deknegieth wellhes a wrug tardh kedhlow. Yn spys berr, tus a bryntyas lies lyver nowydh a-dro dhe lies testen. Hemm o, yn rann, awos an Bibel meurgerys pryntys gans Gutenberg, henwys herwydh y hanow lemmyn. Hemm o an kynsa Bibel gwrys yn niverow bras, dallethys an 23a mis Hwevrer 1455. Hedhyw, yma 60 Bibel Gutenberg hwath. Yth yns i an lyvrow kottha gwrys gans olow gwayadow, dres lycklod.\nNyns o Gutenberg den negys da ha ny gemeras ev meur a arghans a'y dhevis. Yth esa kudynnow laghel dhodho hag ev a gollas y jynnys dh'y gespar, Johann Fust. Nyns o Gutenburg sewen yn y vewnans, mes pur bosek o y dhevis.\nProject Gutenberg yw henwys wosa Johannes Gutenberg.\nDiwettha golegyans an folen ma a veu an 24 Genver 2022, dhe 17:08.


Jenesis 34 (ABK) - Bible Society\n1Lemmyn Dina, an vyrgh dineythys gans Lea dhe Yakob, eth yn-mes dhe weles myrghes an pow. 2Ha Shekem, mab Hamor an Hivyas, penntern an pow na, a's gwelas ha'y hemmeres ha growedha gensi ha'y uvelhe. 3Ha'y enev a lenas orth Dina, myrgh Yakob, hag ev a garas an vowes ha kewsel yn kuv dhe'n vowes. 4Ytho Shekem a gewsis dhe Hamor y das, ow leverel. ‘Kemmer an voren ma ragov avel gwreg.’ 5Ha Yakob a glewas ev dhe dhefola Dina y vyrgh pan esa y vebyon gans y jatel y'n gwel; ha Yakob a dewis bys pan dheuthons. 6Ha Hamor, tas Shekem, eth yn-mes dhe Yakob dhe gewsel orth Yakob a'n mater. 7Pan glewsons, mebyon Yakob a dheuth dhiworth an gwel, ha troblys o an wer, ha pur serrys; rag ev re wrussa outray yn Ysrael ow krowedha gans myrgh Yakob, rag ny dhegoedh gul yndella.\n8Ha Hamor a gewsis gansa, ow leverel, ‘Enev Shekem ow mab re lenas orth dha vyrgh. Ro hi dhodho avel gwreg, my a'th pys, 9ha junya genen yn demmedhyans; rewgh agas myrghes dhyn ni ha kemmerewgh agan myrghes dhywgh hwi. 10Trigys vydhowgh genen, ha'n pow a vydh a-dheragowgh; trigewgh, ha mos a-dro ynno ha trevesiga ynno.’ 11Hag yn-medh Shekem dh'y thas ha dh'y breder, ‘Gesiwgh vy dhe gavoes gras yn agas golok, ha my a vynn ri pynag a vynnowgh leverel. 12Govynnewgh orthiv pris pur vras avel mona-pries ha ro, ha my a'n re dell leverowgh dhymm; saw rewgh dhymm an vowes avel gwreg.’\n18Ha da lowr o aga geryow yn dewlagas Hamor hag yn dewlagas Shekem mab Hamor. 19Ha ny dhelatyas an den yowynk gul an dra, rag yth esa delit dhodho yn myrgh Yakob. An moyha enorys ova yn oll chi y das. 20Ytho Hamor ha Shekem y vab a dheuth dhe yet aga sita ha kewsel orth gwer aga sita, ow leverel, 21‘An wer ma yw yn kres genen. Ytho gesiwgh i dhe driga y'n pow ha mos a-dro ynno, hag awotta, efan yw an pow a-dheragdha. Gesiwgh ni dhe gemmeres aga myrghes dhyn ni avel gwragedh, ha ri agan myrghes dhedha i. 22Mes ny assentyons an wer triga genen, dhe vos unn bobel, marnas pub gorreydh ahanan a vydh trodreghys, par dell yns i trodreghys. 23Aga chatel, ha'ga fyth hag oll aga bestes, a ny vydhons dhyn ni? Ny res moy es assentya gansa hag i a vynn triga genen.’ 24Hag oll an re ow mos yn-mes dre yet y sita a goelas orth Hamor ha Shekem y vab, ha pub gorreydh a veu trodreghys, pubonan esa ow mos yn-mes a yet y sita.


delta toddler bed canopy – cfatutor.me\nhome interior June 22, 2018 October 22, 2018 by\ndelta toddler bed canopy canopy for toddler bed mouse toddler bed with canopy toddler bed canopy mouse with frozen delta mouse canopy toddler bed delta minnie mouse canopy toddler bed.\ndelta toddler bed canopy toddler bed canopy over delta toddler bed canopy replacement parts.\ndelta toddler bed canopy delta minnie mouse canopy toddler bed.\ndelta toddler bed canopy mouse toddler bed mouse toddler canopy bed delta children mouse gallery for mouse toddler bed with canopy mouse delta toddler bed canopy replacement parts.\ndelta toddler bed canopy delta toddler bed toddler beds delta children image princess toddler bed with canopy delta delta toddler bed canopy replacement parts.\ndelta toddler bed canopy mouse headboard toddler bed canopy nt fresh frames wallpaper high definition delta twin bedding set delta minnie mouse canopy toddler bed.\ndelta toddler bed canopy toddler canopy bed children canopy bed amazing kids canopy bed best ideas about kids canopy on toddler canopy bed delta minnie mouse canopy toddler bed.\ndelta toddler bed canopy children canopy child canopy bed that transform your room to a safari adventure or a magical children canopy canopy bed delta toddler bed canopy replacement parts.\ndelta toddler bed canopy delta toddler bed canopy replacement parts.\ndelta toddler bed canopy toddler bed with canopy delta children frozen canopy toddler bed right side view toddler bed canopy delta toddler bed canopy replacement parts.\ndelta toddler bed canopy frozen toddler bed with canopy endearing frozen toddler bed with canopy delta children frozen toddler bed delta minnie mouse canopy toddler bed.\ndelta toddler bed canopy frozen toddler bed bedroom smart toddler bunk beds luxury delta children frozen toddler canopy bed delta minnie mouse canopy toddler bed.\ndelta toddler bed canopy delta toddler bed princess carriage princess carriage fairies canopy toddler bed delta children princess carriage delta toddler bed delta toddler bed canopy replacement parts.\ndelta toddler bed canopy delta children bed toddler canopy bedroom sets fairies best of princess reviews for sale metal delta toddler bed canopy replacement parts.\ndelta toddler bed canopy toddler beds delta children image princess toddler bed with canopy delta minnie mouse canopy toddler bed.\ndelta toddler bed canopy inspiring frozen toddler bed with canopy with delta frozen upholstered chair frozen toddler canopy delta toddler bed canopy replacement parts.\ndelta toddler bed canopy black toddler canopy bed delta minnie mouse canopy toddler bed.\ndelta toddler bed canopy canopy for toddler bed princess toddler bed with canopy toddler bed canopy instructions princess toddler bed canopy instructions delta delta toddler bed canopy replacement par.\ndelta toddler bed canopy canopy for toddler bed princess canopy bed delta princess toddler bed with canopy delta products princess canopy for toddler bed delta minnie mouse canopy toddler bed.\ndelta toddler bed canopy canopy for toddler bed frozen canopy toddler bed canopy toddler bed set canopy for toddler bed delta toddler bed canopy replacement parts.\ndelta toddler bed canopy toddler bed canopy delta instructions delta toddler bed canopy replacement parts.\ndelta toddler bed canopy mouse toddler bed with canopy cool mouse headboard toddler bed canopy attachment elegant frames wallpaper hi res delta mouse canopy toddler delta toddler bed canopy replacemen.\ndelta toddler bed canopy princess canopy for twin bed princess canopy bed metal twin assembly instructions delta toddler princess canopy delta minnie mouse canopy toddler bed.\ndelta toddler bed canopy impressive frozen toddler bed with canopy with delta children toddler bed with track buddies reviews delta minnie mouse canopy toddler bed.\ndelta toddler bed canopy bed canopy frames replacement delta minnie mouse canopy toddler bed.\ndelta toddler bed canopy delta toddler bed canopy great toddler bed with canopy with toddler canopy bed canopy bed accessories delta toddler bed canopy replacement parts.\ndelta toddler bed canopy delta toddler bed rail convertible cribs mahogany industrial delta toddler bed rails for savanna twin canopy delta minnie mouse canopy toddler bed.\ndelta toddler bed canopy mouse canopy bed toddler bed canopy girl mouse with amazon mouse canopy bed bundle mouse canopy bed image of toddler delta toddler bed canopy replacement parts.


11Ena ev a leveris, ‘Yth esa den ha dhodho dew vab, 12ha'n yowynka anedha a leveris dh'y das, “Tas, ro dhymm an rann a'n pythow a goedh dhymm.” Hag ev a rannas yntredha an pygans. 13Ha nebes dydhyow a-wosa, an mab yowynka a guntellas pup-tra war-barth ha mos yn hyns bys yn bro bell, hag ena ev a skoellyas y substans, ow pewa lows. 14Pan wrussa spena pup-tra, divoetter bras a sevis y'n vro na, hag ev a dhallathas bos yn esow. 15Ytho ev eth hag junya y honan rag arveth gans onan a'n vurjysi a'n vro na, hag ev a'n dannvonas dh'y welyow dhe beski an mogh, 16hag ewl a'n jevo a dhybri y walgh a'n15:16 dhybri y walgh a'n plisk-karob: War-lergh re a'n dornskrifow lenwel y dorr gans an plisk-karob. plisk-karob a wre an mogh aga dybri, mes denvyth ny's ros dhodho. 17Ow tos arta dh'y skians, ev a leveris, “Py lies goberwas a'm tas a's teves aga gwalgh a vara, mes my a verow omma gans nown! 18My a sav yn-bann ha mos dhe'm tas ha leverel dhodho, ‘A das, my re beghas erbynn nev hag a-dheragos; 19nyns ov vy gwiw na fella dhe vos gelwys dha vab; gwra ow dyghtya kepar hag onan a'th woberwesyon.’ ” 20Ytho ev a sevis yn-bann ha mos dh'y das. Hag ev hwath y'n pellder, y das a'n gwelas, ha piteth a'n jeva, hag ev a boenyas hag a goedhas war y gonna hag amma dhodho. 21Y vab a leveris dhodho, “A Das, my re beghas erbynn nev hag a-dheragos; nyns ov wordhi na fella dhe vos gelwys dha vab.” 22Mes y das a erghis dh'y gethwesyon, “Drewgh uskis an gwella pows ha'y gorra warnodho, ha rewgh bysow war y leuv hag eskisyow war y dreys. 23Ha drewgh an leugh peskys ha'y ladha, ha gwren ni dybri ha bos lowen, 24rag ow mab ma o marow ha re vewas arta; kellys o, ha trovys yw.” Hag i a dhallathas goelya.


(Daskevarwodhys dhyworth Truru ha Sen Ostell)\nTrùrù hag Austol yw pastel-vro in dewysyansow dhe Senedh an Ruwvaneth Unys, desedhys in Kernow gres. Creatyes y feu in 1950, ha gensy i'n eur na an hanow sempel a Drùrù. In 1997, hanow an bastel-vro a veu chanjyes dhe Trùrù hag Austol gras dhe vraster an second tre.\nDesedhek Oryon a-barth Pow Sows res ervyras y fÿdh Trùrù hag Austol dyberthys in dew bastel-vro nowyth in termyn an nessa dewysyans: Trùrù ha Falmeth, ha Austol ha Tewyn Pleustry. Indelma Trùrù ha Falmeth a vÿdh por haval dhe randir Carrek, hag Austol ha Tewyn Pleustry dhe randir Rostormel.\nGwlasegeth an Rywvaneth Unys\nDiwettha chanj an folen ma a veu an 8 Meu 2013, dhe 14:53.


Ekklesiastes 1 (ABK) - Bible Society\nEkklesiastes 1 ABK\nProlog: Pup-tra yw Euver\n1Geryow an Pregowther,1:1 an Pregowther: Po Hembrenkyas an Kuntelles. mab Davydh, myghtern yn Yerusalem.\n2Euveredh a euveredh, yn-medh an Pregowther,\neuveredh a euveredh, pup-tra yw euver.\n3Pandr'yw an gwayn dhe vebyon den der oll aga ober kales\na wrons i dhe oberi omma yn-dann an howl?\n4Henedh a dremen ha henedh a dheu,\nmes an norvys a dhur bynitha.\n5An howl a dhrehav ha'n howl a sedh,\nev a fisten dh'y le may trehav anodho arta.\n6Dhe'n dhyghowbarth y hwyth an gwyns,\nhag a dreyl dhe'n gledhbarth;\na-dro hag a-dro y treyl,\nha dehweles, ow mos a-dro arta yn y hynsyow.\n7An goverow oll a res dhe'n mor,\nbyttegyns nyns yw an mor leun nevra:\ndhe'n tyller may hwre an goverow resek anedha kyns,\ny hwrons i resek arta\n8Oll an taklow ma yw skwithus:\nny yll denvyth kewsel a-dro dhedha.\nNyns yw an lagas gwalghys gans gweles,\nna'n skovarn gorlenwys gans klewes.\n9An pyth re hwarva, an keth henna a hwyrvydh arta;\nha'n pyth re beu gwrys, an keth henna a vydh gwrys arta,\nha nyns eus travyth nowydh yn-dann an howl.\n10Eus neppyth may hyllir leverel a-dro dhodho,\n‘Otta, nowydh yw hemma’?\nNag eus, seuladhydh ev re beu,\npell kyns agan oes ni.\n11Nyns eus kov a'n taklow usi passyes;\nna ny vydh a'n taklow hwath dhe dhos,\nny vydhons i kovhes gans an\nre a dheu a-wosa.\n12My, an Pregowther, my re beu myghtern war Ysrael, yn Yerusalem, 13ha my a settyas ow brys yn furneth dhe hwilas ha hwithra pup-tra re beu gwrys yn-dann nev. Beghus yw an ober re ros Duw dhe vebyon den, gans meur a daklow dhe wul. 14My re welas pup-tra yw gwrys yn-dann an howl: hag otta, yth yw oll hemma euveredh ha chasya war-lergh an gwyns.\n15An pyth yw kamm ny yllir y wul kompes:\nan pyth a fyll ny yllir y rekna.\n16My a leveris y'm kolonn, ‘My re dheuth ha bos meur, ha furra ages oll an re esa dres Yerusalem kyns ow thermyn vy: ow holonn re brederis a furneth ha skians.’ 17Ytho my a settyas ow brys dhe wodhvos furneth ha dhe gonvedhes muskokter ha follneth; ha my a wodhva hemma ynwedh dhe vos yeuni war-lergh an gwyns.\n18Rag yn palster a furneth yma meur a dhuwon,\nha seul a guntell godhvos a guntell poen.


Hyns-horn Trefinn - Wikipedia\nJynn Simplex 102T ha kocha war an Hyns-horn Trefinn.\nHyns-horn kledhrennow kul 3 tros-hys (914 mm) yn Konteth Donegal y'n Repoblek Wordhen yw an Hyns-horn Trefinn (Wordhonek: Iarnród Bhaile na Finne, Sowsnek: Fintown Railway). An hyns-horn a ober 3 mildir (5 km) a lerghow war gweli kledhrennow an kyns Hyns-horn Konteth Donegal a-dhyworth Trefinn a-hys glann Lynn Finn war tu ha Glenties hag yth yw an unsel kompani hyns-horn yn Konteth Donegal y'n jydh hedhyw.\nOberys yw an hyns-horn gans Kowethyans Trenow Kres an Wordhonegva (Wordhonek: Comhlacht Traenach na Gaeltachta Lair, Sowsnek: The Central Gaeltacht Train Company), hag yma'n Wordhonek ha'n gemeneth leel orth kres oberansow an hyns-horn.\nOberyansow an hyns-horn[chanjya | pennfenten]\nJynn-karr derowel owth oberi war an hyns-horn.\nPenn seson an Hyns-horn Trefinn yw yntra misyow Metheven ha Gwynngala gans bys dhe bymp tren pub dydh oberyans. Yma keffrys lies hwarvos arbennek dres an vledhen, ow komprehendya trenow Kalan Gwav ha Nadelik. Y tennir pub tren trethysi gans jynn disel Simplex 102T hag y tevnydhir kyns jynn-kocha an hyns-horn derowel avel kocha. Yma kyns jynn Bord na Mona war an hyns-horn a dhevnydhir war trenow gwitha.\nKevrennow a-ves[chanjya | pennfenten]\nGwiasva sodhogel (Wordhonek/Sowsnek)\nDiwettha chanj an folen ma a veu an 17 Kevardhu 2019, dhe 07:21.


Yowann 2 (ABK) - Bible Society\nAn Demmedhyans yn Kana\n1Y'n tressa dydh, yth esa demmedhyans yn Kana a Alile, hag yth esa mamm Yesu ena; 2ha Yesu ha'y dhyskyblon a veu gelwys dhe'n demmedhyans. 3Ha pan fyllis an gwin, mamm Yesu a leveris dhodho, ‘Nyns eus gwin gansa.’ 4Yn-medh Yesu dhedhi, ‘Pandr'yw henna dhymmo vy ha dhiso jy, a venyn? Nyns yw ow eur hwath devedhys.’ 5Yn-medh y vamm dhe'n servysi, ‘Gwrewgh pypynag a lavarro dhywgh.’ 6Hag yth esa ena hwegh seth-dowr gwrys a ven rag glanheansow an Yedhewon, ow synsi pubonan dew po tri firkin.2:6 firkin: Greka metretes, musur linyel, a-dro dhe 40 liter. 7Yn-medh Yesu dhedha, ‘Lenwewgh an sethow a dhowr.’ Hag i a's lenwis bys y'n topp. 8Hag yn-medh ev dhedha, ‘Tennewgh yn-mes lemmyn ha'y dhoen dhe rewler an kevewi.’ Hag i a'n dug. 9Ha pan dastyas rewler an kevewi an dowr o devedhys ha bos gwin (ha ny wrussa godhvos a-ble feu, mes an servysi a dennas an dowr a wrussa godhvos), rewler an kevewi a elwis an gour pries, 10ha leverel dhodho, ‘Pub den a worr an gwin da yn kynsa, ha wosa i dhe vedhwi, an gweth; mes ty re withas an gwin da bys lemmyn.’ 11Yesu a wrug henna, dalleth y doknys, yn Kana a Alile, ha diskwedhes y wolewder; ha'y dhyskyblon a grysis ynno.\n12Wosa hemma, ev eth yn-nans dhe Kapernaum, ev ha'y vamm ha'y vreder ha'y dhyskyblon; ha ny wortsons ena saw nebes dydhyow.\nGlanhe an Tempel\nMat 21:12-13; Mark 11:15-17; Luk 19:45-46\n13Hag ogas o pask an Yedhewon, ha Yesu eth yn-bann dhe Yerusalem, 14hag ev a gavas y'n tempel tus ow kwertha oghen ha deves ha kelemmi, ha'n arghansoryon, esedhys. 15Hag ow kul skorja a gerdyn ev a's tewlis oll mes a'n tempel, ha'n deves ha'n oghen, hag ev a skoellyas bathow an arghansoryon, ha domhwel an moesow, 16ha leverel dhe neb a wertha an kelemmi, ‘Kemmerewgh an taklow ma alemma; na wrewgh chi ow Thas yn marghatti.’ 17Ha'y dhyskyblon a borthas kov bos skrifys, ‘Avi a-barth dha ji a'm devor.’ 18Ytho an Yedhewon a worthybis ha leverel dhodho, ‘Py tokyn a yll'ta y dhiskwedhes dhyn, rag ty dhe wul hemma?’ 19Yesu a worthybis ha leverel dhedha, ‘Diswrewgh an tempel ma, ha kyns penn trydydh my a'n drehav.’ 20Ena yn-medh an Yedhewon, ‘Hwegh blydhen ha dew-ugens yth esa an tempel ma ow pos drehevys, ha ty a'n drehav kyns penn trydydh?’ 21Mes ev a gewsi a dempel y gorf ev. 22Ytho pan veu drehevys dhiworth an re varow, y dhyskyblon a borthas kov ev dhe leverel hemma, hag i a grysis an skryptor, ha'n ger a gewsis Yesu.\nYesu yn Yerusalem rag an Pask\n23Ytho pan esa ev yn Yerusalem y'n pask, y'n dy'goel, lies a grysis yn y hanow ev, pan welsons an toknys a wrug. 24Mes ny omdrestyas Yesu y honan dhedha, rag ev a aswonni peub, 25ha nyns esa edhomm dhodho denvyth dhe dhustunia a-dro dhe dhen; rag ev a aswonni pandra esa yn den.


2 Makkabeyon 9 (ABK) - Bible Society\n2 Makkabeyon 9 ABK\nDiwettha Kaskyrgh Antioghus\n1A-dro dhe'n termyn na, dell hwarva, Antioghus re gildennsa yn disenor a bow Persia. 2Ev re dhothya a-ji dhe sita henwys Persepolis hag assaya bylla an templow ha gul maystri war an sita. Ytho an bobel a fistenas dhe omdhefendya gans arvow, hag Antioghus ha'y lu a veu fethys, may feu Antioghus gorrys dhe'n fo gans an annedhysi ha kila gans meth. 3Pan esa ogas dhe Ekbatana nowodhow a dheuth dhodho a'n pyth a hwarva dhe Nikanor ha luyow Timothi. 4Kwoffys gans konnar, ev a dybi diella war an Yedhewon an pystik gwrys gans an re a'n gorras dhe'n fo; ytho ev a worhemmynnis dh'y jaretter lewya heb hedhi bys pan worfenna an vyaj. Mes barn nev a'n siwyas! Rag yn y valghder ev a leveris, ‘Pan dhov di my a wra Yerusalem ynkleudhva gemmyn dhe'n Yedhewon.’\n5Mes an Arloedh neb a wel pup-tra, Duw Ysrael, a'n gweskis gans pla anwelys, na yllys y yaghhe. Kettell astelas y gows gloes a'n kemmeras y'n kolodhyon heb difresyans dhodho, ha gans torment gluw pervedhel; 6ha pur ewn o henna, rag ev dhe dormentya kolodhyon tus erell gans lies torment ankoth. 7Byttegyns ny astelas y donteth kammenn vyth, mes hwath moy lenwys veu a valghder, owth anella tan yn y sorr erbynn an Yedhewon, hag ow ri arghadow dhe lewya hwath uskissa. Hag yndella y hwarva ev dhe goedha yn-mes a'y jaret dell esa ow fyski yn-rag, hag a feu an koedh mar gales may paynyas pub esel a'y gorf. 8Ytho ev, neb a grysi termyn berr kyns yn y valghder a-ugh studh mab-den ev dhe alloes gorhemmynna dhe donnow an mor, hag a dybi ev dhe alloes poesa an menydhyow ughel yn mantol, a veu tewlys dhe'n dor ha degys yn gravath, ow kul galloes Duw hewel dhe beub. 9Hag yndellma pryves a hesyas war gorf an gour ansans, hag ev hwath yn few yn angoes ha gloes y gig a bedras, ha drefenn an fler oll an lu a dhivlasas orth y besogeth. 10Drefenn an fler anporthadow ny ylli denvyth doen an gour re gryssa termyn berr kyns y hylli tochya ster an nev. 11Ena ytho, terrys y spyrys, ev a dhallathas gasa y valghder ha dos dh'y skians yn-dann skorja Duw, rag y vos tormentys gans payn pub pols. 12Ha pan na allas perthi y fler y honan, ev a leveris an geryow ma, ‘Ewn yw bos gostydh dhe Dhuw; ny dal dhe dhenses marwel tybi y vos par dhe Dhuw.’\nAntioghus a Wra Ambos dhe Dhuw\n13Ena an gwas kasadow a wrug ambos orth an Arloedh, neb na vynnas kemmeres truedh warnodho na fella, ow leverel, 14ev dhe livra an sita sans may fia ow fistena dhedhi dh'y levna dhe'n leur ha gul ynkleudhva gemmyn; 15ha'n Yedhewon, na vreusi gwiw dhe vos ynkleudhys, mes dhe vos tewlys yn-mes gans aga fleghes rag an goedhviles ha'n ydhyn dh'aga dybri, ev a's gwre oll par dhe vurjysi Athenys; 16ha'n sentri sans a byllsa seulabrys, ev a vedha orth hy afina gans offrynnow a'n tekka; ha daskorra oll an lestri sans, gans lies moy; ha provia an kostow rag an sakrifisow a'y arghasow y honan; 17ha keffrys ha hemma ev a vedha ow tos ha bos Yedhow y honan, ha mos dhe bub tyller annedhys dhe dheklarya galloes an Arloedh. 18Mes pan na lehas y wodhevyansow yn fordh vytholl, rag barn Duw re dhothya yn ewn warnodho, ev a hepkorras pub govenek ragdho ev y honan ha skrifa dhe'n Yedhewon an lyther a siw, yn furv aspysadow, war-lergh an vaner ma.\nLyther Antioghus dhe'n Yedhewon\n19‘Dh'y vurjysi wiw Yedhowek, Antioghus aga myghtern ha kaslewydh a dhannvon gorhemmynnadow kolonnek ha bolonjedh da rag aga yeghes ha sewena. 20Re bo hwi ha'gas fleghes yn poynt da, ha'gas negysyow par dell vynnowgh. Dell usi ow govenek y'n nev, 21my a berth kov gans hegaredh a'gas enor dhymm ha'gas bodh da. Pan dhehwelis a ranndir Persia, my a wodhevis kleves ankensi, ha barna bos edhomm prederi orth sawder kemmyn pubonan. 22Nyns ov digolonnek y'm yeghes, rag govenek bras a'm beus diank a'm kleves, 23mes owth ombrederi ow thas ynwedh, pan esa owth hembronk lu y'n tiryow ughel dhe apoyntya her, 24ma na ve troblys tus an wlaskor, mar hwarva neppyth anwaytys po mar teuth nowodhow anfeusik, rag i dhe wodhvos dhe biw y fedha gesys an governans. 25Keffrys my a gonvedh fatell wra an bennsevigyon y'n ordiryow ha kentrevogyon ow gwlaskor pesya hwilas chonsyow ha gortos dhe weles pandr'a hwer. Ytho my re apoyntyas ow mab Antioghus dhe vos myghtern, neb a fydhis ynno ha'y gommendya dhe'n brassa rann ahanowgh pan fyskas dhe'n rannvroyow ughella; ha my re skrifas dhodho an pyth yw skrifys omma. 26My a ynni warnowgh ytho ha'gas pysi perthi kov a'n difresow re wrug vy dhywgh yn kemmyn, hag onan hag onan, ha may pessyo pub den lel dhymmo vy ha dhe'm mab. 27Rag my yw sur ev dhe holya ow brys ha'gas dyghtya gans temprans ha kuvder.’\n28Ytho an moldrer ha blasfemer, wosa godhevel duwon a'n moyha tynn, par dell dhyghtsa re erell, a dheuth dhe dhiwedh y vewnans dre denkys truedhek, yn mysk an menydhyow yn tir estren. 29Ha Felip, onan a'y lyswesyon, a dhug y gorf dhe dre; ena, owth owna mab Antioghus, ev a gildennas dhe Ptolemi Filometor yn Ejyp.


Compare Bible readings for Ezekiel 36 in the ABK and the KJV - Bible Society\nBennath war Ysrael\n1Ha ty, A vab den, profoes dhe venydhyow Ysrael, ha lever: Klewewgh ger an ARLOEDH. 2Yndellma y lever an Arloedh DUW: Drefenn an eskar dhe leverel er dha bynn, ‘Aha! An breow bythkwethek re beu dhyn avel eretons’, 3rakhenna, profoes ha lavar, Yndellma y lever an Arloedh DUW: Drefenn i dh'agas gul ynyal ha'gas helghya a bub tu, rag may fowgh eretons dhe remenant an kenedhlow, ha hwi re beu skornys gans tavosow, ha despitys gans an bobel; 4rakhenna, menydhyow Ysrael, klewewgh ger an Arloedh DUW: Yndellma y lever an Arloedh DUW dhe'n menydhyow, dhe'n brennow, dhe'n goverow, dhe'n nansow, dhe'n magoryow ynyal, ha dhe'n sitys diannedh, a dheuth ha bos rag preydh ha rag ges dhe remenant an kenedhlow usi oll a-dro; 5rakhenna yndellma y lever an Arloedh DUW: Sur yn tan ow avi my re gewsis erbynn remenant an kenedhlow, hag erbynn oll Edom a gemmeras ow thir dhedha aga honan rag eretons gans joy yn aga holonn ha despit yn aga brys, rag may fe hy feurva preydh. 6Rakhenna, profoes a-dro dhe bow Ysrael, ha lavar dhe'n menydhyow, dhe'n brennow, dhe'n goverow, ha dhe'n nansow, Yndellma y lever an Arloedh DUW, Otta, my re gewsis y'm avi hag y'm sorrvann, rag hwi dhe berthi skorn an kenedhlow. 7Rakhenna, yndellma y lever an Arloedh DUW: My re dos gans leuv drehevys y hwra an kenedhlow a-dro dhis perthi aga heredh.\n8Mes hwi, menydhyow Ysrael, hwi a ystynn agas skorrow ha doen agas froeth rag ow fobel Ysrael, rag i a dheu dhe-dre yn skon. 9Yth ov vy ragowgh, ha my a dreyl dhywgh, ha hwi a vydh gonedhys ha hesys. 10My a ynkress tus warnowgh, oll chi Ysrael kowal; ha'n sitys a vydh annedhys, ha'n magoryow a vydh dastrehevys. 11My a ynkress warnowgh den ha best, hag i a balsha ha doen froeth; my a'gas gwra dhe vos annedhys kepar hag y'n termynyow koth, ha gul dhywgh seweni moy es kyns. Ena hwi a woer my dhe vos an ARLOEDH. 12My a wra dhe dus kerdhes warnowgh, ow fobel Ysrael, hag i a wra dha berghenna, ha ty a vydh aga eretons, ha nevra namoy vydhydh orth aga gul anvap.\n13Yndellma y lever An Arloedh DUW: Drefenn i dhe leverel dhywgh, ‘Ty a dhevor tus, ha gul dha genedhel anvap’, 14rakhenna ny dhevorydh tus arta, na wul dha genedhel anvap arta, yn-medh an Arloedh DUW. 15Ny asav dhis klewes skorn an poblow namoy, na perthi keredh an kenedhlow namoy; ny wredh dhe'n genedhel trebuchya namoy, yn-medh an Arloedh DUW.\n16Ger an Arloedh a dheuth dhymm, ow leverel: 17Mab den, pan esa chi Ysrael trigys yn aga thir aga honan, i a'n defolas der aga fara ha'ga gwriansow; yth o aga fara kepar hag avlander amseryow a-ragov. 18Ytho my a dhiveris ow sorr warnedha rag an goes a skoellsens war an tir, ha rag aga idolys may hwrussens y dhefola dredha. 19My a's skattras yn mysk an kenedhlow, hag y fons lesys der an powyow; my a's breusis war-lergh aga fara ha'ga gwriansow. 20Pan dheuthons dhe'n kenedhlow, pyle pynag y teuthons, i a dhisakras ow hanow sans. Leverys veu anedha, ‘An re ma yw pobel an ARLOEDH, hwath i res eth a-dhiworth y dir.’ 21Mes y feu bern dhymm rag ow hanow sans a wrussa chi Ysrael y dhisakra yn mysk an kenedhlow may teuthons di.\n22Rakhenna lavar dhe ji Ysrael, Yndellma y lever an Arloedh DUW: Nyns yw ragowgh hwi y hwrav vy hemma, chi Ysrael, mes rag ow hanow sans a wrussowgh y dhisakra yn mysk an kenedhlow may teuthewgh di. 23My a sansha ow hanow meur, re beu disakrys yn mysk an kenedhlow, hag a wrussowgh y disakra yn aga mysk. Ena an kenedhlow a woer my dhe vos an ARLOEDH, yn-medh an Arloedh DUW, pan vydhav sanshes dredhowgh a-rag aga dewlagas. 24My a'gas kemmer dhiworth an kenedhlow, ha'gas kuntelles dhiworth oll an powyow, ha'gas dri dh'agas tir. 25Skoellya a wrav warnowgh dowr glan, ha hwi a vydh glanhes dhiworth oll agas avlander, ha dhiworth oll agas idolys. 26My a re dhywgh kolonn nowydh, ha gorra spyrys nowydh ynnowgh, ha kemmeres an golonn a ven dhiworth agas kig, ha ri dhywgh kolonn a gig. 27My a worr ow Spyrys ynnowgh, ha gul dhywgh kerdhes y'm ordenansow, ha gwaytyas gwitha ow breusow. 28Hwi a drig y'n tir a res vy dh'agas tasow; hwi a vydh ow fobel, ha my a vydh agas Duw. 29My agas saw dhiworth oll agas avlander. My a elow dhe'n ys ha'y voghhe, ha ny worrav divoetter warnowgh. 30My a voghha froeth an gwydh hag askorr an gwel, ma na berthowgh arta skorn an kenedhlow drefenn divoetter. 31Ena hwi a berth kov a'gas drog fordhow ha'gas gweythresow na vons da; ha hwi a wra divlasa agas honan rag agas kammweythresow ha'gas gwriansow kasadow. 32Nyns yw a-barth dhywgh hwi y hwrav vy hemma, yn-medh an Arloedh DUW; bedhes hemma godhvedhys dhywgh. Kemmerewgh meth ha bos konfondys drefenn agas fara, a ji Ysrael.\n33Yndellma y lever an Arloedh DUW: Y'n jydh may hwrav agas glanhe dhiworth agas kammweythresow, my a wra dhe'n sitys bos annedhys, ha'n magoryow a vydh dastrehevys. 34An tir ynyal a vydh gonedhys, yn le bos ynyal yn golok kemmys a dremen dresto. 35Yn-medhons, ‘An tir ma, hag a veu ynyal, re dheuth ha bos avel lowarth Eden, ha'n sitys, hag a veu magoryow hag ynyal ha terrys dhe'n dor, yw kerys hag annedhys.’ 36An kenedhlow gesys a-dro dhywgh a woer y hwrug my, an ARLOEDH, drehevel an tylleryow distruys, ha plansa an tylleryow ynyal. My, an ARLOEDH, re gewsis, ha my a'n gwra..\n37Yndellma y lever an Arloedh DUW: Ynwedh my a as dhe ji Ysrael govynn orthiv dhe wul hemma ragdha: dhe voghhe aga thus kepar ha flokk. 38Kepar ha flokk rag offrynnow, kepar ha flokk Yerusalem yn hy goelyow apoyntys, yndella y fydh an sitys ynyal lenwys a flokkys a dus. Ena i a woer my dhe vos an ARLOEDH.